Bihar ospatuko dute Mungiako ganadu feria - Deia\nAnimaliak eta tokiko produktuak dituzten hainbat postu izango ditu, eta azken hitzordua izango da irailera arte\n– i. ugarte 19.06.2021 | 00:54\nGanadu azoka ez da irailera arte berriro egingo. M. U.\nGanadu azoka ez da irailera arte berriro egingo.\nMungia – Bihar ospatuko da Mungiako ganadu feria. Hileko hirugarren asteburuan ospatzen den azoka honetan, animaliak eta tokiko produktuak dituzten hainbat postu egongo dira. Gogoratu behar da irailera arteko azken azoka dela, eta orduan egingo dela berriro, beti bezala, hileko hirugarren igandean. Ferialekuko postuetan kalitate handiko produktuak aurkitzeko aukera egongo da. Tomateak, tipulak, lekaleak eta hurbileko barazkiak.\nBaina gazta, eztia, pateak eta kalitate handiko beste produktu batzuk erosteko aukera ere izango da. Zortzi postu inguru egongo dira saltzen produktu horiekin guztiekin. Beste alde batetik, bertan animaliak ere eramango dituzte; batik bat behiak, abel-gorriak, astoak, pottokak... Ganadu feriako ekoizleen jatorriari dagokionez, normalean Mungialdeko baserritarrek ordezkaritza nabarmena izan ohi dute.\nTxikienek ere, beraientzat pentsatutako jardueraren batez gozatu ahal izango dute. Zentzu horretan, pottoka gainean ibilaldi bat egin ahal izango da. Jata-Ondo elkartetik azaldu dutenez, "irailetik aurrera haurrentzako jarduera gehiago antolatu nahi ditugu". Azken azoka hauetan ezin izan dira jarduera gehiegi egin, osasun egoerak eragotzi egin baitu. Nabarmentzekoa da azokak eboluzio bat izan duela, izan ere, mota honetako azoka askotan gertatu den bezala, bestelako erakargarriak sartu dira, baina abereak saltzeko ohiturarekin jarraitu da ere. Baina, zalantzarik gabe, "orain ganadua saltzeko beste bide batzuk daude, eta azokak aldatzen joan dira", azaldu dute. Hala ere, dudarik gabe, Mungiako azokak bere funtsari eusten dio eta garrantzitsuenetako bat da.\nUdalak eta Jata-ondo elkarteak antolatutako azoka honek garrantzi handia dauka. Mungian hilabete bakoitzeko hirugarren igandean ospatzen den azoka honek, Bizkaia mailan ere, oihartzun handia dauka, lurralde historikoan urtean zehar modu iraunkorrean ganadu azoka antolatzen duen herri bakarra baita da Mungialdeko hiriburua.\nGainera, 2008 urtetik Cittaslow ekimenaren barnean dago, bertan zero kilometroko produktu naturalak aurkezten direlako. Abereez edo tokiko produktuak dituzten postuez gain, txakurrak adoptatzeko gune bat egongo da. Oso denboraldi gogorra izan da sektore askorentzako, eta gogoan eduki behar da, Mungiako ganadu azoka duela hilabete batzuk itzuli zela, baina hilabete batzuetan ezin izan zen ospatu, Covid-19a dela eta.\nEl programa 'Aukera' producirá cinco cortos de mujeres jóvenes vascas.


Fernando Pérezek Mark Green aurkeztuko dau jentaurrean - bizkaie.biz\nBizkaie! 2020-09-16 08:49 Kulturea\nIrailaren 17an aurkeztuko dabe eleberria.\nEz jat gauza honeek hemen jorratzea gustetan, holan hasten da Fernando Perezen azken eleberria, El último trabajo de Mark Green, haren aldartearen isla dana. Irailaren 17an, eguenean, lehen nobelearen aurkezpena egingo dau Donostiako Liburutegi Nagusian, Kerman Arzallus lagun eta idazlea izango dau alboan eta Arzallusek liburuaren aurkezpenaren ostean egingo daben barriketaldia gidatuko dau.\nEl último trabajo de Mark Green Fernando Perezek idatzitako laugarren eleberria da. 68ko matxinada betean jaio zan Madrilen eta Donostiako udal obren injinerua da egun. Mende honen hasieratik bizi da Donostian eta bere denpora librean idaztea dau pasino.\nLiteratureagaz dituan hartu-emon eta pasinoak ez dau hasiera datarik: Umetatik gustau jat istorioak entzun eta irudikatzea. Urteak daroaz idazten eta literaturako ikastaro asko egin ditu. Horrek hazten lagundu deutso. Liehiaketatan saritua izan da; literatura aldizkarietan kolaborazinoak idatzi ditu eta, horreez gan, beste hiru eleberri idatzi ditu. Azken hau, ostera, Loto Azul zigilupean Olé Libros argitaletxearen eskutik argitaratu dau. Mimo handiz eginiko lana.\nPerezen azken lanak Mark Green dau protagonista, gizon heldu, bakarti eta estatus onekoa egun batean konturatzen dana bere bizimodua aurrera eroateko dauen modua ez jakola gustetan, azaldau dau injineru eta idazleak: Eleberri baltza da mafioso, epaile, politikari ustel, polizia, sikario, etorkinez, borreroz eta biktimaz betea. Gehienak Igeldo dabe bizileku: Ze leku ederra soldatapeko hiltzaile batentzat ezkutaleku seguru bat bermatzen deutson lekua baino? Eta, Fernandok, bere lanari esker, zehatz mehatz ezagutzen ditu bidezidor eta itsaso aldeko ezkutaleku guztiak. Mark Green be bikain eta eroso moldatzen da.\nModu batean, uriari eta uritarrei keinu egiten deutset eleberriaren bitartez. Donostiar bat gehiago bezela hartu nabe. Ezinbesteko baldintza ez bada be, oso garrantzitsua da liburua irakurten daben lagunek leku ezbardinak bistaratzea, adierazo dau Fernando Perezek.\nAzken buruan, eleberria Donostiako liburu-denda ezbardinetan, Hontzan esaterako, eta argitaletxearen webgunean erosi daiteke (www.olelibros.com).\nFernandok badaki eleberri honen argitaralpenak ez dauela literaturaz dauen pasinoa baldintzatuko: Idazten jarraituko dot. Momentu honetan beste nobela bat amaitzen nabil eta, bertan, akzinoa eta egungo gizartearen jarrerak zalantzan jarten ditut.


Mikel Arambarri, MGEPeko diseinuko ikasleak DUAL eta ERASMUS bat egin ditu Ulma Packaging enpresan | Mondragon formación profesional\n.-(e)k idatzia\t 2019-06-14 0\nMIKEL ARANBARRI (MGEPeko Goi mailako Heziketa zikloa GMHZ Fabrikazio Mekananikoko Diseinuko Ikaslea) DUAL eta ERASMUS bat egin ditu. Ulma Packaging-en 2018ko ekainean sartu zen DUAL programan eta 2019ko Otsailetik Ekainera Erasmus+ bitartez Ulma Packagingeko Errumaniako plantan amaitu ditu bere urte beteko DUAL praktikak.\nJarraian Mikel Aranbarri MGEPeko Goi mailako Heziketa zikloa GMHZ Fabrikazio Mekananikoko Diseinuko Ikasle eta Ulma Packagingeko tutorea izan den Mikel Esnaolaren testigantzak, MGEPeko tutorea izan den Idoia Urain irakaslearen eskutik:\n1-Zergatik aukeratu zenuen DUAL programa egitea? Eta Erasmus-ean parte hartzea?\nDUAL: Lan egiteko mundua nolakoa zen ikusteko eta ulertzeko baita ikasketak bukatu ondoren zein izango litzatekeen nire lan postua. Azkenik nola ez, diru pixkat izateko baita jajajaja.\nERASMUS: Etxetik urteteko gehienbat. Esperientzia berri bat bizitzeko eta pertsonalki hazteko.\n2-Nolakoa izan da eta izaten ari da zure lan esperientzia Ulma Packaging-en?\nGauza asko ikasi ditut denbora honetan, programa berriak erabiltzen, teorian ikasitakoa lan munduan ezartzen, etabar luze bat. Esperientzia polita izan da, orain hobeto ulertzen dut zer den lan mundua eta bertan izan ditzakezun erantzukizunak.\n3-Erraza egin zaizu ikasketak eta lana partekatzea (5 ordu unibertsitatean goizetik eta 3 ordu enpresan)?\nEz dut arazorik izan, lan kargak oso eramangarriak izan dira. Aurreko urtetik oso ondo eraman ditut ikasketak, beraz dena ondo. Sakrifizio puntu bat ere badauka, errazagoa baita lan egin barik goizetan klasera joan eta arratsaldeak libre izatea, baina esperientzia bezala merezi du.\nZailena, zerbait esatearren, 8 ordura hasten zaren momentuan, eta noski, lehenengo uda hori ere lanean pasa behar izana.\n4-Gomendatuko zenuke atzetik datozen ikasleei DUAL programan parte hartzea? Eta posible izan ezkero ERASMUS-a egitea?\nBai, gomendatuko nuen. Asko ikasteko modu bat da. Dena ez da ona, esfortzu bat egin behar da, baina merezi dau. Erasmusera joateko aukera izanez gero ere joatea esango nien ikasleei, asko ikasten baita.\n5-Datorren urtera begira, zeintzuk dira dituzun proiektu edo ideiak?\nDatorren urtera begira, egia da enpresak eskaintza bat egin didala, baina ikusita merkatuak zer eskatzen duen ikasten jarraitzea erabaki dut. Zikloa egin aurretik Diseinuko Gradua egiten hasi nintzen eta ikasketa horiek egiten jarraituko dut.\nMIKEL ESNAOLA (Ulma Packaging enpresako Tutorea).\n1-Zelan bizi da enpresa bezala DUAL ikasleak izatea?\nEsperientzia ona da, aukera ematen dizu jendea ezagutzeko eta gaur egun arazoetako bat formazioa duten jendea aurkitzea da eta DUAL programari esker aukera ematen dizu ikasleak ezagutzea. Bestalde, beraientzako ere aberasgarria da, ikusten baitute zein den lan munduan dauden beharrak eta horren arabera lanean jarraitu edo ikasketekin jarraitzera animatzen dira.\nAzkenean, beraiek duten formaziotik at zuk ere enpresa bezala beraien formakuntza horretan parte hartzen duzu eta hori ere ona dela uste dut.\nMikel Esnaola, Ulma Packagingeko Mikel Aranbarriren tutorea enpresan.\n2-Hasi aurretik zenituzten espektatibak bete dira?\nNormalean, espektatibak betetzen dira. Mikelen kasuan hasiera batetik ondo bideratuta zihoala ikusi da, lan taldean ondo moldatu da hasieratik eta prest agertu da momentu oro ematen zitzaizkion lan edo proiektuak aurrera eramateko.\n3-Nola ikusi duzu ikaslea? Eskolatik prest irteten dira lan mundura sartzeko?\nIkasleak prest irteten dira enpresan hasteko bezala, gure beharretara moldatzen dira eta ekartzen duten ezagutza eta enpresak berak ematen dizkion ikastaroekin asko garatzen ditu bere gaitasunak eta gehiago ikasten du, lanera hobeto moldatuz.\n4-Enpresa bezala DUAL programa errepikatuko zenukete?\nUrte batzuk daramatzagu DUAL ikasleak hartzen eta datorren urteko DUAL-erako ere ikasliak eskatu ditugu ofizina teknikoan lan egiteko. Oso gustora gaude.\nEskerrik asko Mikel Aranbarri eta Mikel Esnaola gurekin zuen testigantzak partekatzeagatik!\nKategoriak ERASMUS+Fabrikazio Mekanikoko DiseinuaMondragon Goi Eskola PoliteknikoaPraktikak: FCT-DUAL-LIP


Zapaltzen duen zango bakoitzak beherantz pusatzen balu mendia, eta milimetro bat galtzen balu urratseko, Larrun lur azpiratua litzateke jadanik. Baina oraino gora eder ageri da, merezi du bisitaren egitea.\nEz zuen Sarako apez berriak deusik konprenitzen. Etxalde batean hiru edo lau mutil ikusten zituen, edo berdin bost, seikoak ere baziren. Alta, laboreen merkatua ez zen hoinbertze buru mantentzeko heinetan. Justu-justuan bizi ziren laborariak ondoko herrietan. Eta Saran etxalde batzuetan behi-buru bezainbat mutil bazen. Ez zitekeen. Azken afariko mirariak gertatzen ziren herri hartan.\n1993an Espainia delakoaren eta auzo duen Frantzia harroaren mugak guziz ireki ziren artio, egunez bezainbat lan egiten zen gauez Sara inguruetan. Baina urte horretan finitu ziren istorioak; kargamentu galtze zorigaitzeko, gaua Anttonen Bentatik Donibanerainoko bidean iragan ilargi berriko egunak, udan gau goxoak bai baina sobera labur eta nahiago negu gau hotz bustiak, eta guarden eskuetan erori kamaradak, hilak ere bai... Orain gaueko loak hartua badu ere herria, egun ere seinale da Sara kontrabandisten herri izana dela. Ez etxe ederrengatik, ez xenda ttipiengatik. Mintzoak du ageri. Guarden eta salatarien beldur bizi zenak ez du hitz-erdi bat debaldetan erranen, eta dion hitz-erdi hori ere ongi neurtua. Ez du bere burua salduko. Saratarrak badaki nora nondik joaten den, eta zer nola erran daitekeen.\nGizonak izaiten ziren karga eramaile, pisu handiak erabiltzen zituzten bizkarrean. Bidoiak zirelarik hogeita hamabortz kilo izaiten zituzten bederen. Eta hiru lagunen artean eramaten zituzten bi. Ez zuen bizkarrak guti sufritzen. Eta lorik ezin egin gainera. Baina emaztekiek ere ez zuten lo gehiago egiten. Noiznahi entzuten zen ate-soinua, kontrabandistaren bat babes eske, edo zerbait jatera heldu indarren hartzeko, gau oro izaiten ziren halakoak, eta batzuetan gauean behin baino gehiagotan. Guardek ere joko zuten atean, eta haiek ere ohildu behar bi gezur erranik. Edo eltzekaria bazuela eta nahi zutenez eskaini, senarra eta lagunak pasatuak baldin baziren orduko, ez zen guardak sukaldean atxikitzea bezalakorik.\nUrte luzez xaguxahar anitz ibili da Sarako mendi muino eta ordokietan, orain bide arrasto zahar horietan itxiturak eginak dira, jendeak lurrak erosiak eta hetsiak ditu. Beraz ez daitezke bideak lehen bezala kurri. Baina zangoz ez daitekeena egin daiteke begiz, eta Larruneko maldetarik apreziatzen ahal da non gaindi ibiliko ziren gaueko iheslari haiek. Larrun inguru osoko zaindaria baita.\nSarako herriko plazatik Larruneko kaskora joan-jina hamazazpi kilometrok egiten dute. Zango sagarrak berotzeko bidea da, baina urrats lasaian nornahik egin dezake. Sarako plazan plantatu, eta carpe diem mezuak ematen ditu eliz hormak: “Oren guziek dute gizona kolpatzen, azkenak du hobirat igortzen”. Ikus daiteke eliza gorputz zahar eta kasko berrikoa dela. Duela lauzpabost urte su batek hartu baitzuen kanpandorrea, eta zikoinak eskapatu ziren, baina habiak, eta zurtoin eta habeak erre ziren. Eliza soildua gelditu zen. Eta hala pasa zituen bi negu. Gorriti eskultoreak bizi berria eman zien egur zahar erre haiei. Herriko Etxean bada bat ikusgai eskaileren artean.\nPlazatik mendebalderako bidea da hartu behar, GR-10 delakoa, Larrunen bizkar konkortuak erakusten duen norabidean. GR-10 hori segitzea aski da, lehenik beherantz, eta Portun erreka jotzeraino heldu da. Erreka gainetik jauzi, eta handik ehun-berrehun metrora ipar-mendebalderantz da pausoa zuzendu behar. Bide horri jarraiki behar zaio, berak bide berriraino eraman arte. Eta San Inazio lepoko geltokia agertuko da bidearen buruan. Beroketa ttipi bat izan da, etapa orain hasiko da zinez, Larruneko maldak aski pikoak baitira. (Mendizale kartsuentzat, edo hats berri bila doazenentzat aholkua: hobe da ez uda betean joaitea, ekainetik buruilera arte turista folkloriko frantses andana bat izaten baita, eta Ipar Euskal Herrian eta Frantzian besta egun diren astegunetan ere hobe da Larrunera ez hurbiltzea. Mukuru izaten da jendez, ez du mendia ere iduri. Egunez milako bat igaten da trenez goraino, halako kontrabandorik ez da sekula izan...).\nLarrunek, udako egun ederretan, Parisen eite handiagoa du Sararena baino. Trenak ezagutarazi du frantsesen artean, eta egun oro jiten da jende berria. Baina hori hala izanik ere, meritu bat aitortu behar zaio. Trenari esker, adinekoak, eta elbarriak ere, mendira igan daitezke, bestela debekatua zaien lekura. Aski kario da, igan eta jautsi hamabortz bat euroren gastua ateratzen da, baina jendeak errazkiago jotzen du sakelara zangoetara baino. Alta, trenak bere xarma baduela aitorturik ere, Larrun mendia, politena, pausoan berdintzea da.\nPauso bidea hautatu duenak tren geltoki gibeletik doan oinezko bidea du hartu behar. Zuhaitzen artetik egiten dira lehen metroak, eta hostoen artetik trena azalduko da mandoak bezala karga bizkarrean harturik. Gora fite hasten da, eta tragoa ere galdegiten du gorputzak, hala du bere izena hartua bide zati horrek: Hiru Iturriak. Doanak jakinen du zergatik.\nGaro, gaztaina, pago... eta gure zango, beti gora doa bidea, behetik gora. Baina Larruneko maldek bi zati dituzte, erdian badute halako pausaleku gisako bat, hats eta ur berritzeko. Hara buruz, beti, eta ez galtzeko pistan, GR-10 bidelagunari zaio segitu behar. Momentu batez erreka baten kantua sentituko dugu beharrietan, ur pasabide mehe batetik hurbiltzen ariko gara, eta hura gainetik trabeskaturik mendebalderantz segitu behar da. Bidegurutze batek dudan emanen gaitu, eta GR-10 lagun fidela bazter utziko dugu. Orientazio oneko jendeak aise asma lezake, baina buruan GPSrik ez dutenentzat, hegoaldea da hartu behar den norabidea. Eta hala, emeki-emeki, Larrunen gandorra begien artera azaltzen ariko da. Handik goiti ez da erran beharrik ere nora buruz den hartu behar, trenbide zaharrak egur ohol pisuak gurutzatuak ditu lurrean burdinbideen erdian, eta horietan eskailera bat ikusten ahal da, eta hala igan, azken urratsak neurtuz. Ez da begiek uste bezain fite arribatzen gor-goraino, baina azkenean tontorra bera hasten da zangoetara hurbiltzen.\nMendi punta komertziala\nSouvenirs, Liqueurs, Pastis... Ez da mendi eder batek merezi lukeen azken argazkia. Komertziorako ustiatua da mendi gaina, eta xarma guzia galtzen du begietara, baina hari sobera so egin gabe hobe da burua gibelera itzultzea. Halako paisaiarik! Lapurdiko kostalde osoa, eta Gipuzkoako itsas bazterraren zati handiena begietara sartzen dira Larrun gainetik. Zeru argiko eguna bada, ez da halako talaiarik Euskal Herri osoan, eta lainoak bista armiarma saretzen badu, Artzeren poemak kontsola lezake bisitaria: “Maite ditut maite gure bazterrak, lanbroak ezkutatzen dizkidanean...”.\nBegiak, sabela, aseak direlarik, behera bidea aise egiten da. Lehengo bera da, baina Newtonen sagarrak laguntzen du, eta kilometro kopuru bera egin behar bada ere denbora erdian urra daiteke bide osoa. Gainera inguru osoa ikusiz doa pausoa aitzina, eta Sara aldeko mendi apalagoak ere panoramika polita osatzen dute: Zugarramurdi aldea, Etxalar bidea, Senpere ingurua... Kontrabandistek begiak hetsirik ere eginen zituzketen bideak, baina merezi du begiak zabalik eramaitea. Bideak on dagizuela.


CONTINGENTZIA PLANA 2020-21\nTipi tapa tipi tapa, KO-RRI-KA!!!\nADI !!!!!!! UDALEKU IBILTARIA DBH3 eta 4. mailakoentzat!\nURRUZUNO literatur lehiaketa2022 martxan da.\n- Lanak aurkezteko epea: otsailaren 28ra arte.\n- DBHko 3. eta 4. mailetako ikasleentzat.\n- Informazio osoa, hemen: https://www.euskadi.eus/saria_lehiaketa/2022/urruzuno/web01-tramite/eu/\nAdi !!!!!! DBH4 ikasleei\nEUSKARABENTURA ESPEDIZIOA 2022\nEuskarAbentura Espedizioa 2022, proiektu honen laugarren edizioa izango da. Ekimena 130 gaztek osatutako espedizioa da 2022ko uztailaren 1etik 31ra Euskal Herria oinez eta euskaraz zeharkatuko du.\nEuskarAbentura Espedizioa 2022 ekintzan parte hartzeko hurrengo baldintzak bete behar dira: • 2005 edo 2006 urteetan jaioa/sortua izan • Euskaraz jakin Gure helburua mundu mailako gazte euskaldunen sare bat osatzea da, beraz zazpi euskal lurraldeetatik datozen gazteez aparte, horietatik kanpoko parte-hartzaileak ere bilatzen ditugu!\nMENDAROKO XVI. EUSKARAZKO IPUIN LEHIAKETA\nHaur eta gazteen irakurzaletasuna eta sormena bultzatzeko helburuarekin Mendaroko Udalak antolatzen duen Euskarazko Ipuin Lehiaketa irabazi du aurtengoan Nagore Arakistainek. Emandako ilustrazio bat ipuin bilakatzea zen egitekoa, eta Nagore Arakistainek Maritxapo, ohitura aldatu zuen sorgina ipuinarekin irabazi du B. mailako lehen saria. Beraz,\nZORIONAK Nagore eskolakide guztion partetik!!!\nAbenduaren 3an, Euskararen eguna zela eta, ikasleek Deba inguruko Toponimo eta Antroponimoak\ngaitzat hartuta, Kartel Lehiaketa batean hartu zuten parte. Aurtengo ikasturteko irabazleak Sara\nArrizabalaga eta Lore Artamendi izan dira 1. zikloan. Nere Barrera eta Paula Urizarbarrena, berriz, 2.\nZORIONAK, benetan, egindako lan bikainengatik!\nZuhatza literatur lehiaketa\nAbenduaren 3an, Euskararen Nazioarteko Eguna zela aprobetxatuz, ZUHATZA literatur lehiaketako SARI BANAKETA egon zen ikastetxeko liburutegian.\nEkitaldiari hasiera emateko, euskarazko abesti bat zuzenean jo zuten June Etxabe ikasleak eta Aitor Huergo irakasleak; batetik, giroa goxotzeko eta bestetik, ikasle saridunei harrera egiteko. Ondoren, irabazle bakoitzak idatzitako lanaren zatitxo bana irakurri zuen eta amaitzeko, Zuhatza elkarteko partaideen eskutik, sariaz gain, elkarteko boltsa eta musuko bana jaso zituzten.\nHauek izan ziren irabazleak, banatutako sariak, eta lanak.\nLehenengo saria: e-book-a Niri begira, Inge Etxaniz (2B)\nIkusezin, Marina De Anta (4A)\nBigarren saria: 60 euroko bonoa Desberdina ez da txarragoa izan behar, Nagore Arakistain (1A)\nAusartu, Ane Iciar (4A)\nAipamen berezia: Miñan liburua Arrain beltz bat itsaso zuriaren erdian, Sara Arrizabalaga (1C)\nEtena, Saioa Egaña (3A)\n3. mailako ikasleek plastikan egindako STOP MOTIOak ikusgai dituzue.


Solos dantza klub Dantzaz konpainiaren eskutik — dantzan.eus\nHemen zaude: Hasiera › Albisteak › Solos dantza klub Dantzaz konpainiaren eskutik\nSolos dantza klub Dantzaz konpainiaren eskutik\nAzaroaren 20an eta 27an, Donostiako Victoria Eugeniaren Club aretoan "Solos dantza klub" emanaldia eskainiko du Dantzaz konpainiak. Josu Mujika eta David Debernardi-ren koreografiak biltzen dira emanaldi berezi hauetan.\nAzaroak 20, 21:00\nBeren emozio eta sentimenduak ikertuz, dantzariek beren barruko argi-iluna mugimendua bihurtzen dute, inprobisazio-teknikaren azterketa intentsuari esker eta Josu Mujika koreografo gipuzkoarraren zuzendaritzapean. Lanean egon diren bi hilabeteotan dantzariek elkarren artean ezagutu dira, bere kezketan ikertuz, hausnarketarako bideak irekitzen dituen lan hau jendaurrean aurkezteko.\nKoreografia: David Debernardi\nAzaroak 27, 21:00\nAero zone obran, ia gurea ere izan zitekeen unibertso bat erakusten zaigu. Dantzariak mundu ilun, astun eta itogarri batean murgiltzen dira, iraganeko akatsak pairatzen dituzte bertan, azkenean askapen fisiko eta soziala gertatu arte: jabetu egiten dira elkarrekin gauzen bilakaera alda daitekeela.\nSarrerak (6€) salgai Victoria Eugenia, Antzoki Zaharreko leihatiletan, Telekutxan, Servikutxan eta www.kutxa.net.\nDantzariak: Aurelien Alberge, Sophie Antoine, David Debernardi, Charline Debons, Alejandra Garcia, Garazi Perez, Francisco Sanchez Martinez, Jorge Soler, Mª Pilar Sospedra, Andrea Vallescar\nEkoizpena: Sofía Alforja


San José Pastoral: Yo soy el camino, y la verdad, y la vida - Neu naz bidea, egia eta bizia.\nYo soy el camino, y la verdad, y la vida - Neu naz bidea, egia eta bizia.\nJesu Kristoren Ebanjelioa San Joanen liburutik Jn 14, 1-6\nAldi haretan, Jesusek esan eutsen ikasleei: «Ez izan kezkarik: sinestu Jainkoagan eta sinestu Nigan ere. Nire Aitarenean bizitoki asko dago; holan izan ez balitz, esango neuskizuen. Orain zuentzat tokia atontzera noa. Joan eta tokia atondu ondoren, barriro etorri eta Neugaz eroango zaituet, Ni nagoan tokian zuek ere egon zaitezen. Zuek badakizue Ni noan tokirako bidea».\nTomasek esan eutsan: «Jauna, ez dakigu nora zoazen, eta zelan jakin bidea?» Jesusek erantzun: «Neu naz bidea, egia eta bizia. Ezin da inor Aitagana joan, nire bidez izan ezik».\nPublicadas por Unknown a la/s 11/02/2011 06:50:00 a.m.


Messas - Wikipedia, entziklopedia askea.\n47°48′28″N 1°38′05″E / 47.8078°N 1.6347°E / 47.8078; 1.634747°48′28″N 1°38′05″E / 47.8078°N 1.6347°E / 47.8078; 1.6347\nLe Bardon, Baule, Beaugency, Cravant eta Villorceau\n1.004 (2019ko urtarrilaren 1a)\n460 (%45.8) 463 (%46.1)\nMessas Frantziako udalerria da, Loiret departamenduan dagoena, Erdialdea-Loira Harana eskualdean. 2013an 899 biztanle zituen.\n2007an Messas udalerrian erroldatutako biztanleak 899 ziren. Familiak 347 ziren, horien artean 61 pertsona bakarrekoak ziren (20 bakarrik bizi ziren gizonak eta 41 bakarrik bizi ziren emakumeak), 131 seme-alabarik gabeko familiak ziren, 139 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 382 etxebizitza zeuden, 350 familiaren etxebizitza nagusia ziren, 7 bigarren erresidentzia ziren eta 24 hutsik zeuden. 369 etxeak ziren eta 11 apartamentuak ziren. 350 etxebizitza nagusietatik 325 bere jabearen bizilekua ziren, 25 alokairuan okupaturik zeuden eta 1 doan lagata zegoen; 1ek gela bat zuen, 7 etxek bi zituzten, 38 etxek hiru zituzten, 98 etxek lau zituzten eta 206 etxek bost zituzten. 294 etxek euren parking plaza propioa zuten azpian. 118 etxetan ibilgailu bat zegoen eta 208 etxetan bat baino gehiago zituzten.\nMessas udalerriko biztanleria-piramidea 2009an .\n2007an lan egiteko adina zuten pertsonak 613 ziren, horien artean 455 aktiboak ziren eta 158 inaktiboak ziren. 455 pertsona aktiboetatik 430 lanean zeuden (225 gizon eta 205 emakume) eta 24 langabezian zeuden (10 gizon eta 14 emakume). 158 pertsona inaktiboetatik 73 erretiraturik zeuden, 57 ikasten zeuden eta 28 "bestelako inaktibo" gisa sailkaturik zeuden.\n2009an Messas udalerrian 352 unitate fiskal zeuden, 922,5 pertsonek osaturik. Pertsona bakoitzeko diru-sarrera fiskalaren mediana urteko 20.230 euro zen.\n2007an zeuden 20 komertzioetatik, 1 janari enpresa zen, 3 eraikuntza enpresak ziren, 6 ibilgailuen saltze eta konpontze enpresak ziren, 3 ostalaritza eta jatetxe enpresak ziren, 2 higiezinen enpresak ziren, 1 zerbitzu enpresa zen, 1 administrazio publikoko enpresa zen eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 7 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 2 argiketariak eta 3 jatetxeak.\n2000. urtean Messas udalerrian 10 nekazaritza-ustiategi zeuden, 530 hektarea erabiltzen.\nBaule (2,7 km)\nVillorceau (3,0 km)\nBeaugency (3,4 km)\nLe Bardon (4,2 km)\nMeung-sur-Loire (5,0 km)\nCravant (5,2 km)\nLailly-en-Val (5,7 km)\nTavers (5,8 km)\nBNF: 152605940 (data)\nOrriaren azken aldaketa: 20 abendua 2021, 18:18.


HAZTEN JARRAITZEN DUGU - Lauburu Kirol Elkartea\nLauburuk Castro Urdiales C.F.S-ren bisita jaso zuen atzo Belabietan. Talde aurkaria orekatua eta oso ondo landutakoa izanik, partida gogorra espero zen. Dena den, gure jokalariak oso eroso hasi ziren pistan eta hori nabaria zen baloia menderatzerakoan. Hala ere, aurkariaren eskakizun fisikoa nabarmena zen eta, lehen minutuetan, jokoa berdinduta egon zen.\nHorrela, lehen 5 minutuak igaro arte ez zen lortu lehen gola elektronikora igotzea. Iñigok baloia Alvarori hegalean pasa eta honek atzera begiratzen zuen Juaristiren bila pista erdian. Tolosarrak ez zuen dardara egin eta markagailua estreinatu zuen jaurtiketa bikain batekin (1-0). Horren ondoren, castrokoak gehiago estutzen hasi ziren defentsan. Hala ere, Jotaren mutilek konfiantza mantentzen zuten eta oraindik 7.minutuan ginela, Danik paraleloan Iñigori baloia pasa eta honek Alvarori izugarrizko asistentzia egiten zion, aurkariaren area erdian. Alvarok ez zuen aukera galdu eta baloia sare barrura bidali zuen (2-0). Hala ere, faltak ondo ez kudeatzeak eta 9 minuturen faltan bosgarrena igotzeak, gure taldea pixka bat desagertzea eragin zuen; markagailuan abantaila horrekin iritsi ahal izateko defentsan atzean sartuz. Minutu luzeak izan ziren, baina, azkenean, 2 eta 0-ekoarekin iritsi ginen atsedenaldira.\nBigarren zatiaren hasieran, jokoa ez zen asko aldatu eta 2 minutu bakarrik behar izan zituen Juaristik gola sartzeko (3-0). Tolosarrak, aurreko astean Otxartaberen aurkako partidan beste hiru gol sartu zituenak, Iñigoren kalitatezko barneko pasea jaso zuen. Benetan aipagarria Ultzamakoaren asistentzia, atezainaren aurrean Juaristi bakarrik utziz. Era berean, bigarren zati honetako 7. minutuan iritsi zen aurkariaren aukera eta David Ruizek Castroren lehen gola igotzen zuen (3-1). Ibarrakoen erreakzioak minutu bat baino ez zuen behar izan eta Danik Raiden baloia bigarren zutoinean jaso eta Ibarrakoentzat laugarrena izango zena sartzea lortzen zuen (4-1), gure jokalari nafarrak protagonista izanik gauzatutako presio kolektiboko irteera batean.\nHortik aurrera, azken txistua entzuteko gutxi falta zen jada eta Alex Sobak 5-eko jokoa aukeratu zuen. Dena den, urduritasunak jokalari aurkari bat kanporatzea eragin zuen eta horrek min handia egin zien, momentuak eskatzen zuen kontzentrazioa zailduz. Horrekin partidaren bukaerara iristen ginen Belabietan. Norgehiagokaren amaieran, “sailkatze egoera ezin hobea uzten duen partida garrantzitsu” gisa definitu zuen Jotak neurketa. Gure entrenatzaileak gaineratu zuenez, “landutako partida” izan zen atzokoa.\nAzkenik, azken segundoetan Iker Sanchezek debuta egin izanak klubarentzat dakarren poza azpimarratu nahi dugu. Ohorezko Jubenil Mailako jokalari gaztea konpromiso handia erakusten ari da eta, pixkanaka, merezitako lekua lortzen ari da 2B mailan.\nHorrela, erronka berriei oso sentsazio onekin egiten diegu aurre. Hau da bidea eta egunero hazten jarraitzeko borrokan jarraituko dugu. Hurrengo geldialdia, beste behin, Belabietan. Gure mutilek Zierbena taldea jasoko dute hurrengo larunbatean 18:30ean, ligako 3.jardunaldiari dagokion partidan. Aurten, Gabonetako oporrek itxaron egin beharko dute talde ibartarrarentzat.


Oroiminez gogoratzen dut. Oso egun eta urte onak izan ziren, sekula ahaztuko ez ditudanak. Egia esan, ez zen karrera erraza izan, baina pixkanaka-pixkanaka bideko eragozpenak gainditzen joan ginen.\nAsko ikasi nuen eta jende asko ezagutzeko aukera eman zidan; gaur egun ere harremana mantentzen dut haiekin. Ezagutu nuen pertsona/adiskiderik onena gaur egun nire bazkideetariko bat da.\nBaina gaitasunik teknikoenak ikasteaz gain, kultura eta pertsona gisa ere aberastu nintzen, Erasmuseko urtebete Mexikon eginda. Zalantzarik gabe, nire garairik onena izan zen, zeurea ez den inguru batean bizitzeak daukazunari balioa ematen eta pertsona hobea izaten irakasten dizu.\nGaur egun, duela 9 urte sortu zuen enpresa batean, Colectivia izeneko enpresan, egiten du lan. Une erabakigarri bat aprobetxatu zuen lineako marketineko weba sortzeko, merkataritza mota hori garatzen hasita zegoen garaia. Hastapenak zail samarrak izan zen, start up guztietan bezala. Lehenengo hilabeteetan destajuan egin behar izan zuten lan, ia diru-sarrerarik jaso gabe. Haien egoitza bere bazkidearen etxea zen. Gauzak hobeto joan ahala, bulego batera joan ahal izan ziren eta jende gehiago kontratatu, ezinezkoa baitzen geneukan lan kopuruari eustea.\nBere lana opari bat da; topikoa ematen du, baina hala da. Gustuko dudana egiten du eta egunero egiten die aurre gauza desberdinei eta saiatzen naiz hobetzen. Talde eraginkor eta etengabe bilakatzen ari den batek inguratuta lan egiteak ere laguntzen dio eta ikuspegi globalagoa ematen dio.\nArgi zuen lana izan eta mundua ezagutu nahi zuela, behin betiko toki jakin batean bizitzen jarri aurretik. Horregatik, bi urtez aholkularitza batean lan egin zuen Estatu Batuetan eta Mexikon.\nOndoren, beste urtebete eman zuen munduaren beste puntako start up batean lanean (Shangain) eta, azkenik, Colectivia sortu zuen.\nPromozioa : 2007\nNire lantokia : Colectivia\nEgungo lana : Fundatzailea


2008 Azaroa | EITB Musika bloga\nAzaroa, 2008 (r)entzako artxiboa\tEgun bat Musikan: BERRY GORDY JR\n2008(e)ko Azaroak 28\n1957an sortu zuen bere lehen diskoetxea, Tamla izenekoa, eta 2 urtetara jarri zuen abian bere bigarren proiektua, Motown. (Motor town) diskoetxeak, Tamla xurgatuko zuen, azkenik, eta Motown izenaren inguruan eratuko zuen Berry Gordyk, ondorengo urteetan, bere musika inperio guztia. Motown soul musikaren istoriako zigilu garrantzitsuenetako bat izateaz gain, 60ko eta 70eko hamarkadetako kanta arrakastatsuenetako batzuk ekoiztu zituen diskoetxea ere bada. Berry Gordyk, soul musika entzule zurien etxeetara eraman zuen eta lehen aldiz historian, musika beltza mainstream-era, amerikar pop zerrendetara, iristea ahalbidetu. Konposatzaile, interprete eta ekoizle afroamerikarrez osatutako zigilu honek bete betean asmatu zuen, arrakasta honen erantzule izan zirelarik ,besteak beste, Holland-Dozier-Holland musikagileak. Motown diskoetxeak kaleratutako single-en %75-a ( hau da, 4 kantatik 3) Estatu Batuetako arrakasten zerrenda nagusietako Top 40an sailkatu zen. Gordyk ez zuen single bakar bat ere argitaratzen, aurrez, beribilean entzun gabe. Bere ustez, kanta batek irratian arrakasta izateko, beharrezkoa zen, autoa gidatzerakoan, kanta hau erraz entzuteko modukoa izatea, erabat itsaskorra izatea. Motown (Hitsville USA) soul musikaren historiako kanta, abeslari eta talde arrakastatsuenak eman dituen faktoria izan da. Audioa\nCategories: Egun bat Musikan\tTags: Egun bat Musikan: Whipped Cream and Other Delights\n2008(e)ko Azaroak 27\nCategories: Egun bat Musikan\tTags: Egun bat Musikan: THE CREAM FAREWELL CONCERT\n2008(e)ko Azaroak 26\n1968ko azaroaren 26an eman zuen The Cream hirukote ingelesak, Londreseko Royal Albert Hall antzokian, bere ibilbideko azken kontzertua. Talde hau pare bat urte lehenago eratu zen, blues rock britainiarraren loraldian, Eric Clapton gitarristak, Jack Bruce abeslari eta baxu-joleak eta Ginger Baker bateri-joleak proiektu honetan bat egitean. Taldearen blues rock, psikodelia eta hard rock doinuen fusioak harrera bikaina izan zuen Europako eta Estatu Batuetako musika irratietan eta "Sunshine of your love" abestia, esateko, pop arrakasten zerrenda nagusietako goreneko postuetaraino iritsi zen. Fresh Cream, Disraeli Gears eta Wheels of Fire diskoak argitaratu ondoren eta taldea, bere une arrakastatsuenean zegoenean, taldekideek beste proiektu pertsonalago batzuk abian jartzeko nahia azaldu zuten.Kontzertu honek eta Goodbye izeneko agur diskoak eman zioten bukaera hirukotearen ibilbideari. Audioa\nCategories: Egun bat Musikan\tTags: Playlist: All Right (Jim Noir)\nCategories: Playlist\tTags: Egun bat Musikan: Percy Sledge\n2008(e)ko Azaroak 25\nPercy Sledge, 1941eko gaur bezalako egun batean jaioa, betirako egongo da When a Man Loves a Woman baladari lotuta. Sledgek pasio eta estuasun oso sinesgarriz interpretatu zuen kanta hau. Bere interpretazioak eman zion benetako esangura eta soul mamia kantari. Egia esan, kanta guztiak modu berean abesten zituen, estura indartsua erregu dardaratia bilakatuz, askotan. Bere ahotsak 60.hamarkada amaierako hegoaldeko soul sakonaren abeslaririk garrantzitsuenetako bat bilakatu zuen. Gehiago irakurri…\nCategories: Egun bat Musikan\tTags: Playlist: Fakenham Fair (Bellowhead)\n2008(e)ko Azaroak 24\nCategories: Playlist\tTags: Egun bat Musikan: THE UNDERTONES BYE BYE\n1983ko azaroaren 24an, The Undertones irlandarrek agur esan zieten euren jarraitzaileei eta taldea desegina zegoenaren berria emanez. John eta Damian O’ Neill anaiek That Petrol Emotion taldea sortu zuten Raymond Gorman-ekin batera eta Feargal Sharkey abeslariak, bere aldetik, bakarkako bideari heldu zion. 1976an, Ipar Irlandan, Derryn, eratutako punk pop talde honek iraupen luzeko 4 disko eta 20 single argitaratu zituen 1983ra arteko epean eta single hauetako batzuk nahiko arrakastatsuak izan ziren zerrenda britainiarretan. BBC-ko irrati esataria izandako John Peel-ek eragin handia izan zuen talde honen musikaren zabalkundean, berak promozionatu baitzituen taldearen single ezagunenak. Abesti hauen artean egon zen, noski, Teenage Kicks izenekoa. 1979ko abesti hau, The Undertones taldearen arrakasta handiena izateaz gain, John Peel irrati esatariaren abesti kuttunena ere izan zen eta bere hilarrian abesti honen lehen esaldia irakur daiteke: Teenage Kicks so hard to beat. Audioa Share on Facebook\nCategories: Egun bat Musikan\tTags: Egun bat Musikan: Physical (Olivia Newton-John)\nCategories: Egun bat Musikan\tTags: Playlist: Only Love Can Break Your Heart (Saint Etienne)\n2008(e)ko Azaroak 20\nCategories: Playlist\tTags: Egun bat Musikan: DUANE ALLMAN\n1946ko azaroaren 20an jaioa, Tennesseen, Amerikako Estatu Batuetan, Duane Allman gitarrista The Allman Brothers southern rock taldearen kide sortzaileetako bat izan zen. Duane Allman-ek eta bere anai Gregg-ek, 13 bat urteko mutilak zirenean ikusi zuten, lehen aldiz, Muddy Waters blues abeslaria. Egun hartan erabaki zuten euren bizitzekin zer egin eta musikarantz bideratu zituzten euren urratsak. 60ko hamarkadan zehar, The Allman Joys eta The Hour Glass bezalako taldeetan aritu ziren eta Duane Allman estudioko musikari entzutetsua bihurtu zen, Aretha Franklin, King Curtis, Wilson Pickett eta Clarence Carter bezalako izarrekin saio gogoangarriak grabatuz. Duane eta Gregg Allman anaiek 1969an jarri zuten abian The Allman Brothers taldea, Butch Tracks (bateria), Berry Oackley (baxua) eta Dickey Betts (gitarra) musikariak euren proiektura batu zirelarik. 1969tik 1971ra, taldeak 2 LP argitaratu zituen eta Fillmore East zuzenekoa. Lan hauek nahikoa izan ziren southern rock musika amerikar irratietara iristeko eta Lynyrd Skynyrd bezalako taldeei bidea asko errazteko. The Allman Brothers, zuzeneko saioetan, kontzertuetan, handitzen zen taldea izan zen eta aipagarria da, Estatu Batuetako hiri gehienetan jo zutela urte gutxiko epean. Taldearen une onenean, Duane Allman gitarristak moto istripua izan zuen bere Harley Davidson-arekin eta 24 urte baino ez zituenean hil egin zen, 1971ko urriaren 29an. Urtebetera, eta istripu berdintsu batean, Berry Oackley baxu jolea hilko zen. Share on Facebook


Portal municipal de Sopela - Ludoteka ekaina 2018\nUsted está aquí: Inicio URBANISMO BERRIAK Euskera eta hezkuntza Ludoteka ekaina 2018\nEkaineko azken astean (ekainak 25etik 28ra ), haur gehienak, udako oporretan daudenez eta ludotekako zerbitzuak arratsaldez demanda handirik izango ez duenez, ohiko ordutegia goizeko ordutegira pasatuko da (10:00-13:00). Haurrak egun hauetan ludotekan parte hartzeko, ezinbestekoa izango da, egun bakoitzean, apuntatzea eta ekarri beharrekoa kontutan izatea.\nAzken astean parte hartzeko inskribatzeko datak, hurrengoak dira:\nLudotekan inskribatutakoentzako: maiatzaren 15etik ekainaren 3 arte (biak barne).\nEbentualentzako: ekainaren 4tik ekainaren 22 arte (biak barne).\nPlaza kopurua mugatua da. Beraz, plazarik gabe geratzekotan, itxaron zerrenda sortuko da eta bajaren bat izango balitz, apuntatutako ordena kontuan izanda, deituko da. Bestalde, gainerako ekintzetan apunatzeko, betiko dinamika jarraituko da.


Ingurumenaren Munduko Eguna: berriro imajinatu, birsortu, leheneratu - Goitibera\nLarunbat honetan, ekainak 5, Ingurumenaren Munduko Eguna ospatzen da espazio naturalen balioa eta horien babesa gogoratzeko. Denbora gehiegi daramagu gure planetako ekosistemak ustiatzen eta suntsitzen. Hiru segundoz behin, munduak futbol zelai baten pareko baso azalera galtzen du eta, azken mendean bakarrik, gure hezeguneen erdia suntsitu dugu. Gure koralezko arrezifeen% 50 galdu dira dagoeneko eta 2050. urterako% 90 arte desagertuko lirateke, nahiz eta berotze globala 1,5 ° C-ko igoerara mugatu.\nArazo ukaezinak dira eta, beraz, egun horretarako Nazio Batuen Erakundearen programatik abiatu den kanpainak “berriro imajinatu, birsortu, berreskuratu” leloa darama. Helburua espazio naturalak leheneratzea baino ez da, azken urteetan izandako kalteak alderantzikatu eta geldiarazteko.\nEgun horretan bertan ekingo zaio Ekosistemak Zaharberritzeko Nazio Batuen Hamarkadari ere (2021-2030), hamar urteko misio globala milaka milioi hektarea biziberritzeko, basoetatik baserrietara, mendien goialdetik itsasoaren sakoneraraino. Aldi berean, ekosistemen degradazioa atzeratu eta geldiarazteko eta hauen berreskurapena bultzatzeko, hainbat ekintza aurkezteko gida praktikoa argitaratu da.\nEkintzak gure ingurunean\nEgun hori gogoratzeko, Euskal Herriko hainbat erakundek hainbat jarduera prestatu dituzte. Horietako bat da Ekologistak Martxan, ingurune natural osasuntsu batean bizitzeko eskubidea aldarrikatuko duena, kutsadurarik gabe, zaratarik gabe, ingurune naturalak suntsitzen dituen alferrikako azpiegituretan hondakinak gabe, hala nola TAV edo Super Sur, hondakinak kudeatzea ekiditen duena. Zaldibar berria eta erraustegiak, eta garapen lokalaren eta alternatiboaren aldeko trantsizio energetikoa garatzearen garrantzia sustatuko du.\nEkainaren 5ean ere kalean egongo dira Bizitzaren Defentsarako eta lurraldeak ingurumen erasoen aurka egunez egun gure bizitzako ingurune naturala suntsitzen duten eta planeta suntsitzea mehatxatzen duten. Egun honengatik guztiagatik, eta Ekologistak Martxan-ek zer esan nahi duen, ekintza hauek prestatu dituzte:\nEkainak 5, larunbata: Ekintza, Biodibertsitatearen defentsan, Arriagan, 13: 00etan.\nEkainak 8, asteartea: Biodibertsitatea eta Osasuna hitzaldia. Ekoetxean (C \_ Pelota 5, Casco Viejo, Bilbo) eta linean. Hitz egingo dute: Mario Fernández, OSALDEko medikua, Osasun Publikoaren Defentsarako GKEa eta Carolina Martín, Ekologistak Martxan ekimeneko ‘Biodibertsitate gabe, bizitzarik gabe’ kanpainaren koordinatzailea.\n← Previous Guztion arteko totem-a\nToda la información sobre voluntariado en un buscador único Next →\n2020 September 16, Wednesday baden Iruzkinak desaktibatuta daude Emakunde lanza un curso sobre violencia sexual contra mujeres y niñas sarreran\n2020 May 21, Thursday baden Iruzkinak desaktibatuta daude Biodiversidad contra futuras pandemias sarreran\n2021 March 10, Wednesday baden Iruzkinak desaktibatuta daude 10 millones más de niñas corren el riesgo de contraer matrimonio infantil debido a la COVID-19 sarreran


Masturbazioak infekzio biriko eta bakterianoetatik babesten laguntzen du — Gaztezulo\nMasturbazioak infekzio biriko eta bakterianoetatik babesten laguntzen du\nMasturbazioak infekzio biriko eta bakterianoetatik babesten laguntzen du Masturbazioak dopamina eta oxitozina hormonen gorakada sortzen du eta hauek gure gogo-aldartea hobetzen dute. Oxitozinak kortisol mailak ere murrizten ditu, estresaren hormona bezala ezagututakoak. https://www.gaztezulo.eus/albisteak/masturbazioak-infekzio-biriko-eta-bakterianoetatik-babesten-laguntzen-du https://www.gaztezulo.eus/albisteak/masturbazioak-infekzio-biriko-eta-bakterianoetatik-babesten-laguntzen-du/@@download/image/Captura de pantalla 2021-03-16 a las 7.54.20.png\nMasturbazioak dopamina eta oxitozina hormonen gorakada sortzen du eta hauek gure gogo-aldartea hobetzen dute. Oxitozinak kortisol mailak ere murrizten ditu, estresaren hormona bezala ezagututakoak.\nAlta, kortisolak efektu negatiboak izan baditzake ere, berau dosi txikietan askatzeak sistema immunologikoa estimulatzen lagundu dezakete eta honela, zenbait gaixotasun eta infekzioen aurrean babesa lortu. Zeini etorri zaio koronabirusa burura?\nMasturbazioa eta globulu zuriak\nEssen-eko (Alemnia) unibertsitateko psikologia klinikoko sailak burututako ikerketa baten arabera masturbazioak globulu zurien kopurua igotzen du eta sistema immunitarioa indartu.\nEsperimentuan zehar parte-hartzaile bakoitzaren globulu zuriak zenbatu ziren masturbazioaren aurretik eta masturbazioaren ondoren. Kitzikapen sexualean lortutako emaitzek baieztatu zuten globulu zurien hazkundea, eta zelula hauek dira infekzioen aurka egiten dutenak.\nSistema immunea zelula eta organoen artean osatzen da, modu orekatuan, elkarrekin lana egin dute infekzio eta gaixotasunetatik babesteko. Argi dago sistema immunitario orekatua mantentzeko gauza asko egin behar ditugula, eta horien artean masturbazioak frogatu du eragin positiboak dituela.\nBestalde, ohitura txarrek (lo higienerik ez edukitzea, adibidez), aurkako efektuak izan ditzakete. Beraz, masturbazioa, eta sexua oro har, plazera eskaintzeaz gain, gure sistema immunitarioa ere indartzen laguntzen dute.


author_facet:"Euskadi. Hezkuntza, Unibertsitate eta Ikerketa Saila" topic_facet:"Instalazioa eta mantenimendua (Lanbide Arloa)" topic_facet:"Automatizazioa eta robotika industriala (Heziketa Zikloa). Goi maila" topic_facet:"Linea Automatizatuen Eroapena eta Mantentze Lanak (Modulua)" topic_facet:"Mekanizazioa (Heziketa Zikloa). Erdi maila"\nEgilea: Euskadi. Hezkuntza, Unibertsitate eta Ikerketa Saila Proposatutako gaia: Instalazioa eta mantenimendua (Lanbide Arloa) Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Linea Automatizatuen Eroapena eta Mantentze Lanak (Modulua) Proposatutako gaia: Mekanizazioa (Heziketa Zikloa). Erdi maila\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Lege-oharra eta pribatutasun-politika - UrolaGaraia\nLege-oharra eta pribatutasun-politikaSoporte UrolaGaraia2020-08-03T17:04:20+02:00\nOndorengo lege oharrak (hemendik aurrera, “Lege Ohar”) UROLA GARAIKO GARAPENERAKO AGENTZIA S.A.-k duen (Egoitza soziala: Patricio Etxeberria, 3 entrep. 20230 LEGAZPI (Gipuzkoa) eta IFZ: A20498457 Interneteko urolagaraia.com web orriaren (hemendik aurrera, “Web”) eta turismobulegoa@urolagaraia.com helbidearen erabilera erregulatzen du.\nOro har UROLA GARAIKO GARAPENERAKO AGENTZIA S.A. eta beraien zerbitzu telematikoetako (webean eskuragai) erabiltzaileen arteko harremanak Espainiako legegintzaren eta jurisdikzioaren menpe daude.\nErabiltzailea jakinaren gainen dago eta onartzen du webera sartzeak ez duela UROLA GARAIKO GARAPENERAKO AGENTZIA S.A.-rekin inongo harreman komertzialik suposatzen.\nUROLA GARAIKO GARAPENERAKO AGENTZIA S.A.–ak du web orrialdeko ekuki, diseinu grafiko eta kodigoen jabetza intulektualen eskubideen titulartasuna. Beraz UROLA GARAIKO GARAPENERAKO AGENTZIA S.A.-ren baimen idatzi bat egon ezean, debekatuta dago webgunearen erreprodukzio, banaketa, komunikazio publiko, eraldaketa edo edukiekin egin daitekeen beste edozein jarduera egitea, nahiz eta iturburuak aipatu. Enpresako web orrialdearen barne dauden izen komertzial, marka edo ikur bereizgarri guztiak haien jabeen jabetza dira eta legeak babesten ditu.\nUROLA GARAIKO GARAPENERAKO AGENTZIA S.A.-ren web-orrietako loturen (linken) presentziak informatzea du solik helburu eta inondik inora haien iradokizun, gonbidapen edo gomendioa.\n2016ko Apirilaren 27an RGPD-an ezarritakoaren arabera, UROLA GARAIKO GARAPENERAKO AGENTZIA S.A.–k erabiltzaileari jakinarazten dio UROLA GARAIKO GARAPENERAKO AGENTZIA S.A.-ren aldetik izaera pertsonaleko datuen tratamendu automatizatu bat existitzen dela eta beraien erantzukizuna dela, erabiltzailearekin harremana mantendu eta kudeatzeko helburuarekin baita informatze lanetarako. Baldintza hauek onartzeko orduan, UROLA GARAIKO GARAPENERAKO AGENTZIA S.A.-k bere zerbitzuen prestaziorako ezinbestekoak diren datu batzuk bildu beharko ditu erabiltzaileen aldetik.\n2016ko Apirilaren 27an RGPD-an ezarritakoaren arabera, jakinarazten dizuegu erabiltzaile gisa erregistratu ondoren eskuratutako datu pertsonalak UROLA GARAIKO GARAPENERAKO AGENTZIA S.A.-ren (Egoitza soziala: Patricio Etxeberria, 3 entrep. 20230 LEGAZPI (Gipuzkoa)) jabetzako fitxategietara gehituko direla, ekainaren 11ko 1720/2007 Errege Dekretuak ezarritako segurtasun-neurriak inplementatuta edukirik.\nErabiltzailea da emandako datuen egiazkotasun eta zuzenketen erantzule bakarra, ez UROLA GARAIKO GARAPENERAKO AGENTZIA S.A.. Edozein kasutan, erabiltzaileek erantzun behar dute erraztutako datuen doitasun, iraunaldi eta egiazkotasunaren aurrean eta behar bezala eguneratuta edukitzeko konpromisoa hartu behar dute. Erabiltzaileak izena emateko inprimakia zein harpidetzan informazio guztia eta zuzena ematen duela hitzeman behar du.\nUROLA GARAIKO GARAPENERAKO AGENTZIA S.A. ez da erantzule egiten beste iturri batek edo berak landu ez duen informazioetaz. Beraz ez du bere gain hartuko hauek erabiltzeak sortu ditzaken kalteak. UROLA GARAIKO GARAPENERAKO AGENTZIA S.A.-k bere web orrialdeko informazioa eguneratu, aldatu edota ezabatzeko eskubidea du, baita haien bistaratzea mugatzeko edo debekatzeko ere. UROLA GARAIKO GARAPENERAKO AGENTZIA S.A. ez da berak kanpoko iturri baten izenean, emandako informazioaren akats, hutsegite edo omisioak erabiltzaileari sor diezaizkiokeen kalte edo kalte-ordainen arduradun.\nUROLA GARAIKO GARAPENERAKO AGENTZIA S.A.-ren helburuak erabiltzailearekiko harremanak mantentzea eta kudeatzea dira, baita informazioa ematea ere.\nGure zerbitzuak zehazki adingabekoei zuzenduta badaude, datu pertsonalak biltzeko garaian UROLA GARAIKO GARAPENERAKO AGENTZIA S.A.-k guraso edo tutoreen adostasuna eskatuko du, baita datuen tratamendu automatizaturako ere.\nUROLA GARAIKO GARAPENERAKO AGENTZIA S.A.-k ez dizkio erabiltzaileen datuak hirugarren bati lagako.\nMezuak igortzeko edo sarrera, zuzenketa, kentzea, muga, eramangarritasun eta oposizio eskubidea gauzatzeko ondorengo helbidea erabili daiteke urolagaraia.com baita posta arrunta erabiliz UROLA GARAIKO GARAPENERAKO AGENTZIA S.A., Ref. RGPD, Patricio Etxeberria, 3 entrep. 20230 LEGAZPI (Gipuzkoa) zuzenduta gutun bat bidalita ere.\nEskubide hauek gauzatzeko beharrezkoa da UROLA GARAIKO GARAPENERAKO AGENTZIA S.A.-ri zure nortasun agiriaren edo legezko beste edozein dokumentu baten kopia bat bidaltzea zure nortasuna egiaztatzeko.\nUROLA GARAIKO GARAPENERAKO AGENTZIA S.A.-k legeak eskatzen dituen datu pertsonalen babes segurtasun mailak hartu ditu eta bere esku dauden beste baliabide eta neurri tekniko osagarriak instalatzen saiatzen da UROLA GARAIKO GARAPENERAKO AGENTZIA S.A.-ri emandako datu pertsonalen galera, erabilera desegokia, aldaketa, baimen gabeko atzipen edota lapurreta saihesteko. Bestalde sistema elektroniko honen funtzionamendu operatiboan beraiekin zerikusirik ez duten interferentzia, ez-egite, eten, birus informatiko, matxura telefoniko edo deskonexioen ondorioz kalte edo kalte-ordainen suertatuz gero ez da beraien erantzule egiten; ezta telefono sarean edo datuak prozesatzeko zentroen gainkarga edo hutsen erruz sistema elektroniko honen erabileran suertatutako atzerapen edo blokeoez; ezta ere beraien kontroletik kanpo hirugarren batzuk legez kanpoko intromisioen ondorioz eragindako kalteez. Hala ere, erabiltzailea kontziente izan behar da Interneteko segurtasun-neurriak ez direla menderaezinak.\nErabiltzaileak aitortzen du datu pertsonalen babesari buruzko baldintzez informatua izan dela eta UROLA GARAIKO GARAPENERAKO AGENTZIA S.A.-ren aldetik haien tratamendu automatizatua onartzen eta baimentzen du idatzi honetan datu pertsonalen politiken inguruan aipatzen diren helburuetarako. Webgunean emandako hainbat zerbitzuk baldintza bereziak eduki ahal izango dituzte datu pertsonalen babesari buruzko xedapen bereziak aurreikusita.


Europako Batzordeak TTIP - EU Reporter-en inguruko jendearen kezkei erantzuten die\nEuropako Batzordeak TTIP gehiago kezka publiko erantzuten\nEuropako Batzordeak EB-AEBetako TTIP merkataritza akordioaren elementu bati buruz kezkak erantzun ditu sistema modernizatu baten planoa aurkeztean, Emma McClarkin Europako kontserbadore eta erreformisten taldeko (EEB) europarlamentariaren arabera.\nECR merkataritzako bozeramaileak pozik hartu du Malmstrom komisarioak egindako inbertsioak babesteko sistema modernizatzeko egindako ahalegina, inbertitzaileek nazioarteko zuzenbidearen arabera gobernuak hartutako konpromisoen arabera tratatzen jarrai dezaten.\nUztailean Europako Parlamentuak ebazpen bat onartu zuen batzordeari nazioarteko inbertsio akordioetan inbertsioak babesteko mekanismoak erreformatu eta hobetzeko moduak aztertzeko eskatzeko.\nParlamentuaren deiari erantzunez, Inbertsio Auzitegien Sistema (ICS) izeneko sistema berriak hainbat elementu berri izango ditu, besteak beste, beste inbertsio gatazketan abokatu gisa jardun ezin duten epaileen zerrenda, helegite mekanismo berria eta inbertitzaileentzako betebeharra. ICS sistema erabili nahi izanez gero, jar dezaketen auzi nazionala amaitzeko.\nMcClarkinek esan zuen: "EB-AEBetako merkataritza akordioan inbertitzaileen babesaren inguruan izugarrizko beldurra egon da, baina legezko kezka ere egon da. Batzordeak arrazoia du kezka horiei erantzuteko, inbertitzaileentzako babes modernoaren planoa aurkeztean. sistema.\n"Inbertsioen babesa ez da berria eta arrakastaz babestu du atzerrian EBko inbertitzaileen eskubideak nazioarteko zuzenbidearen arabera gobernuak hartutako konpromisoekin bat etorriz tratatzeko.\n"Beti bezala, konplexutasun juridikoa duten alorretan, deabrua xehetasunetan egongo da. Beti defendatu dut gobernu nazionalek beren herriaren interesean arautzeko duten eskubidea, baina horrek legezko konpromisoekin eta betebeharrekin bat etorri behar du. sartu zen.\n"Oinarria da EBko inbertitzaileak Estatu Batuetan babestu behar direla. TTIPen adostutako elementuek litekeena da etorkizuneko merkataritza akordioetarako urrezko arau bat osatzea, beraz, ezinbestekoa da hori lortzeko lan egitea.\n"Noski, antzinako lobby protekzionistatik ohiko negatibitatea eta beldurra ikusten jarraituko dugu, baina espero dut plano berri hauek adierazitako kezka legitimo batzuk baretzen lagun dezaketela eta negoziazio orokor eta orekatu baterako negoziazioak ahalbidetzea". TTIP akordioa, badakigu enplegua gehituko duela eta ekonomia haziko duela, jarraitzeko ".\nInformazio gehiago nahi baduzu, klikatu hemen.\nGai erlazionatuak:EMMAEmma McClarkinezaugarrifull-imageMcClarkinMcClarkin andreajendearen TTIParen inguruko kezkaerantzuten dioTTIPTTIP protestakTTIP erreakzioa\nJacqueline Foster droneentzako arau berriei buruz: 'Gakoa erabilera segurua bermatzea da'


Gorka Knörrek Eusko Alkartasunako ekitaldi politiko batetan Errenterian bere hautagaiak jasandako mehatxuak ezker abertzaleko ilegalizatuak izan diren plataformetako kideegatik salatu ditu | EA - Eusko Alkartasuna\nHasiera » Internet » Gorka Knörrek Eusko Alkartasunako ekitaldi politiko batetan Errenterian bere hautagaiak jasandako mehatxuak ezker abertzaleko ilegalizatuak izan diren plataformetako kideegatik salatu ditu\nGorka Knörrek Eusko Alkartasunako ekitaldi politiko batetan Errenterian bere hautagaiak jasandako mehatxuak ezker abertzaleko ilegalizatuak izan diren plataformetako kideegatik salatu ditu\nArgitaratua honek egina: Prentsa Bulegoa data Mai 19, 2003 honetan: Internet\nEusko Alkartasuneko Idazkari Orokorraren esanetan mitin bat ospatzea oztapatu zuten eta bertako partehartzaileak iraindu eta mehatxatu\nEusko Alkartasunako Idazkari Orokorrak, Gorka Knörrek, joan den larunbatean ilegalizatuak izan diren ezker abertzaleko plataformek jaurti zituzten mehatxuak salatu zituen, azken hauek, EAk Errenterian ospatzen zuen ekitaldi batera hurbildu zirelako eta mehatxuen bitartez, hautagaiei beren kanpainako elementuak batzera behartu zituztelako. Horren ostean, EAko hautagiak alderdiak duen egoitzaraino lagundu zituzten, irain eta mehatxuen artean.\nKnörrek adierazi zuen bezala, aurretik, beste egoitza batzuk erasotuak izan badira ere, ez da egoera larriegirik eman, hala ere, ekintza guzti hauek gogorki gaitzetsi zituen, ekintza hauek erabat gaitzesgarriak direlako.\nZentzu honetan, EAk beti giza eskubideen defentsan lan tinkoa egin duela adierazi zuen, era berean AuB taldearen eskubideak defenditzen lan gogorra egin duelako, eta horregatik zehazki gaitasungabetze mehatxu baten aurrean dagoela, Batasunaren eskubideak Parlamentuan defenditzeagatik hain zuzen. Bere esanetan, AuBtik beretik jendea egon bada ere, egin zitekeena baino gutxiago egin duena, guk ez gara lan ildo honetatik aldenduko.\nBeraz, gu erasotzen gaituztenei, Gobernu Espainarraren Delegazioaren aurrean Gasteizen manifestaldi bat egitera gonbidatu zituen, edo gobernu zibilen aurrean, eta ez guztien eta guztientzako eskubideak defenditu ditugunon aurrean. Baina, bere esanetan, ziurrenik hau ez da bere estrategiaren barruan sartzen, bere estrategiak Aznarrenarekin gauza asko dituelako amankomunean, euskaldunok gure arteko liskarreta sartzea alegia.\nEusko Alkartasuneko Idazkari Orokorrak, Zamudioko Parke Teknologikoan, alderdi honek zuen ekitaldi batean, bertan Garbiñe Allende eta Tontxu Campos bezalako hautagaiak zeudelarik, Gaiker teknologi zentroaren bisitaldian, adierazpen hauek egin zituen.\nBuruzagi abertzaleak Euskal Herri osoarentzat parkearen garrantzia azpimarratu zuen. Herri, hiri eta herrialde osoaren proiektu bat, pertsonentzako proiektuan pentsatzen gaudela esan nahi du, eta etorkizunerako proiektu berri hori modernitate eta lehiakortasunean oinarrituta egon behar du. Horregaitik oso garrantzitsua iruditzen zaigu berrikuntza garapena eta ikerkuntza gure etorkizuneko proiektuen ardatz izatea, gure herriaren etorkizun bermea bezala.


Bost hautagai Donostiako alkatetzarako - Irutxuloko Hitza : Irutxuloko Hitza\nBost hautagai Donostiako alkatetzarako\nHiritarrak oraindik Espainiako Gorteetarako hauteskundeen ajearekin badaude ere, maiatzaren 26an udal eta foru hauteskundeak daude. Donostian, bost dira alkate izateko aurkeztu diren hautagai nagusiak eta, 2015ean bezala, Eneko Goiaren EAJk irabaztea aurreikusten da, nahiz eta beste alderdien babesa beharko duen alkate izateko.\nBi aste eskas gelditzen dira donostiarrak berriz ere hauteslekuetara joateko, hiriko alkatea eta udaleko zinegotziak aukeratzeko oraingoan. Bost dira Donostiako alkate izateko aurkeztu diren hautagai nagusiak; batzuek hautagaitza errepikatzen dute, eta beste batzuk berriak dira. Eneko Goia aurkezten da berriz ere EAJrekin, azken lau urteetan Donostiako alkate izan ostean. PSE-EEren kasuan ere ezaguna da hautagaia, Ernesto Gascok errepikatzen baitu zerrendaburu gisa. EH Bilduk, ordea, aurpegi berri bat aurkeztu du Donostiako alkate izateko: Reyes Carrere eskubaloi jokalari eta entrenatzaile ohia. PPri dagokionez, Gipuzkoako politikan ezaguna den hautagai bat aurkeztu dute: Borja Semper. Irabazi Donostia koalizioa Elkarrekin Podemos koalizioarekin doa aurten, eta zerrendaburua ere berritu du: Aitzole Araneta da alkategaia.\nTestuingurua ondo aztertzeko, 2015. urtera joan beharra dago. EH Bilduko Juan Karlos Izagirre zen alkatea garai hartan, eta koalizio abertzaleak zortzi zinegotzi zituen. PSE-EE zen zinegotzi gehien zituen bigarren indarra, zazpi ordezkarirekin, eta EAJk eta PPk sei zinegotzi zituzten. Urte hartako hauteskundeen ondoren, ordea, bi eserleku galdu zituen EH Bilduk, eta baita alkatetza ere. EAJ izan zen bozkatuena, eta sei zinegotzi izatetik bederatzi izatera pasa zen. Eneko Goia izendatu zuten alkate gehiengo soilarekin, PSE-EEk eta EH Bilduk zurian bozkatu baitzuten. PSE-EEk sei eserleku eskuratu zituen, eta berarekin osatu zuten udal gobernua jeltzaleek. PPri dagokionez, zituen zinegotzi kopurua erdira jaitsi zuen, seitik hirura pasatuz. Azkenik, bi zinegotzirekin sartu zen Irabazi Donostia koalizioa udalean.\nInkesten arabera, gauzak ez dira gehiegi aldatuko udalean maiatzaren 26aren ondoren. Izan ere, 2018ko abenduan EITBk egindako inkestan, EAJk aurreko hauteskundeetako goranzko joera mantenduko zuela azaltzen zen, botoen %30,1etik %35,4ra igoz eta hamaika zinegotzi lortuz. Inkesta horren arabera, PSE-EEk indarra galduko luke udalean, zazpi zinegotzi izatetik sei izatera pasatuko bailitzake; hau da, botoen %24,9a izatetik %21,3a izatera. EH Bilduk botoen %21,3a lortuko luke, 2015ean baino %0,1 gehiago, eta gaur egun dituen sei eserlekuak mantenduko lituzke. PPren kasuan, ia hiru puntuko jaitsiera izango luke (%9,6tik %6,7ra). eta hiru zinegotzi izatetik bi izatera pasatuko litzateke. Elkarrekin Podemosek, ordea, ia puntu bateko igoera izango luke, botoen %7,2tik %8ra, baina Irabazik dituen bi eserlekuak mantenduko lituzke.\nGrafiko honek 2015eko Donostiako udal hauteskundeetako datuak erakusten ditu. (Iturria: Eusko Jaurlaritza)\nAurtengo otsailean, ordea, Eusko Jaurlaritzak beste inkesta bat egin zuen, eta datuak asko aldatzen ez baziren ere, pare bat aldaketa nabarmendu ziren. Alde batetik, EAJk 2015eko hauteskundeekin alderatuta gora egiten jarraitzen duen arren, hamar zinegotzi izango lituzte maiatzaren 26tik aurrera, EITBren inkestan baino baino bat gutxiago. Beste aldaketa nagusia PPri eta Elkarrekin Podemosi dagokiena da, izan ere, gaur egun PPk hiru zinegotzi eta Irabazi Donostiak bi dituzten bitartean, Eusko Jaurlaritzaren inkestaren arabera, Elkarrekin Podemosek hiru lortuko lituzke eta PPk bi. Hala ere, ikusteko dago Espainiako Gorteetarako hauteskundeek udal hauteskundeetan eragina izango duten edo ez. Hau da, parte-hartze altua mantenduko den, EAJk eta EH Bilduk gora egiten jarraituko duten, PSE-EEk PSOEren gorakada nabarituko duen, eta PPk behera egiten jarraituko duen.\nDonostiako Udala osatzen duten bost indarrek azken legealdiaren balorazio zeharo desberdinak dituzte. Goiak, esaterako, egoera txarrean zegoen hiri bat “aurrera atera” dutela adierazi zuen bere programaren aurkezpenean. Gascok, berriz, udal gobernuaren kudeaketa ekonomikoa nabarmendu zuen 2018ko datuak eman zituenean, Alkateordetzak bultzatutako Donostia UP! planari esker hiriaren ekonomia asko hobetu dela azpimarratuz.\nEH Bildu, PP eta Irabazi, aldiz, kritikoak izan dira udal gobernuarekin. Koalizio independentistak aburuz, udalak “porrotak” izan dituela eta “Donostia norabide kezkagarrian jartzen ari diren erabakiak” hartu dituela nabarmendu zuen argitaratutako balorazio dokumentuan. PPren kasuan, udalaren diskurtsoa “berritzeko” eta “lidergo berrien” beharra ikusten duela esan zuen Semperrek alkategai gisa aurkeztu zenean. Irabaziri dagokionez, udal gobernuak hiritarren arazo nagusiei “bizkarra” eman diela nabarmendu zuen bere balorazio dokumentuan, eta baita “gutxi batzuentzako” gobernatu duela ere.


Gure Erabiltzaileak Pozik | Lottery.com\nLottery.com-ek | Apirila 20, 2018\nOrdutik, gure sortzaileen helburua, aplikazio bat eraikitzeaz gain, ohikoa ez den balioa ematea zen. Egunero, mikro mailan, balio hori interpretatu eta partekatzeko dugun modua jendea zoriontsu bihurtzea da. Jendea zoriontsu bihurtzea ez da gure hashtag gogokoena edo promesa huts bat, enpresa gisa egiten ditugun aukera guztietan printzipio gidaria da. Egin nahi dugu guztiontzat zoriontsu, gure erabiltzaileen mailan gure akziodunen mailaraino. Zer nolako lana den gure bezeroen zoriontzako heroiren bati galdetuz gero, guztiek erantzungo diete "jendeak pozik". (Bigarren ohar gisa: tesi hau probatu dugu eta zuzenak izan dira).\n“Sorpresa eta Delight” - Eta gero egin gehiago\nSeguru asko "sorpresa eta gozamenerako" terminoa ezagutzen duzu, negozioei dagokienez. Ez bazara, hona hemen azalpen parafraseatua CMO.com: "Enpresak aurkeztu esperientziak markatila "mundutik" lerrotzera "izugarria" den ala ez ... sustapen moduan edo elkarreragin edo transakzio modu erraz batean dagoen ala ez. " Guztiok erraz ulertzen dugu kontzeptua sorpresa atsegina jasotzen duzunean zoriontsu egiten zaituela, eta litekeena da iturriarekiko marka leialtzea. Inoiz izan al duzu jatetxeko gerentea afaririk erosteko edo doako hamaiketakoa egiteko kupoi bat eskaini al dizute? Aukerak oso onak dira jatetxe horretan berriro afalduko duzula. Enpresa ugari S&D inguruan beren marketin kanpainak zuhurki diseinatu dituzte eta bezero leialak batu dituzte horren ondorioz. Lan handia egiten dugu gure erabiltzaile interfazea dibertigarria, zirraragarria, erabilerraza eta erakargarria izan dadin. Erabiltzaileek ez dute loteriara jolasteko bakarrik, baizik eta gure aplikazioa irekitzea maite dutelako.\nHala ere, edozein enpresako lehiakideek ikusleak harritzen eta gozatzen saiatzen direla suposatuz, nola zure enpresak aldi berean mantentzen eta hazten ditu zure bezero baseak? Harrigarriagoa zara? Inoiz baino gozoago ?? Erabiltzaile esperientzia bakoitzak bere muga du, batez ere zure produktua edo IU edozein modutan "desaktibatuta" badago. Azkenean, "cool" faktorea higatu egingo da erabiltzailearen esperientzia ikaragarria bada.\nAplikazio zirraragarria eta dibertigarria bihurtzea nahikoa ez bada, nola lotu pakete osoa? Eraiki arreta bera erabiltzaileei. Ironikoki, erabiltzaileak zoriontsu izateko sekretua teknologiaren gizatasuna azpimarratzea da. Gure Customer Happiness taldea adituak dira honetan, eta inork baino hobeto egiten daki. Kristine eta Melissa, gure zoriontsuena diren "zoriontzako heroiak" beren sekretuak zabaldu zituzten. Kristineren arabera, "Erabiltzaileak zoriontsu mantentzeko sekretua entzutea eta sinpatizatzea da. Gainera, komunikazio lerro on bat egiteak eta gaiei jarraitzeak zaindu egiten dutela sentitu dut. Nahiz eta oraindik ez da arazo bat konpondu, jakinarazi ezazu: "Ez zaituztegu ahaztu" benetan laguntzen du. " Melissa gehitzen du, "Bezeroak laguntzeko grina jartzen dugu! Benetan entzutea, arazoei irtenbidea ematea eta iritzi guztiak kontuan hartzea eta konexio errealak egitea da. " Benetako pertsonez osatutako konpromisoa eta ardura duen taldea, ez grabazioak eta ez telefono bidezko erantzunak, benetako pertsonei laguntzeko modu bat da jendea zoriontsu nahi dugun moduetako bat.\nBeste edozein aplikazio edo teknologia bezain inperfektuak gara. Gure taldeak etenik gabe lan egiten duen bitartean hutsunea ixteko, gure trebetasun leunagoetan oinarritzen gara erabiltzaileek gustura itzuli eta jolasteko. Bai, bai, erabiltzaileek noizbehinkako sarrera doan harritzen eta gozatzen jakin dugu\nPost hau maite al duzu? Galderarik, iruzkinik edo elkarrizketa bat hasi nahi duzu? Mesedez, partekatu edo iritsi harremanetan Twitter or Facebook (@Lotterydotcom), LinkedInedo esan gure bezeroen zoriontzako heroiei laguntza@lottery.com posta elektronikora bidalita.


Berriak • tolosandco.org\nhasieraBerriakVISA Promozioa: New York-erako bidaiaren oinarriak\nVISA Promozioa: New York-erako bidaiaren oinarriak\nApirilaren 3tik maiatzaren 31 arteko VISA promozioaren oinarriak\n1- 2017ko apirilaren 3tik maiatzaren 31ra Tolosa&Co-ko elkartekoak izanik Rural Kutxako datafonoa duten elkartekideen establezimenduetan egindako erosketak New York-erako bi pertsonentzako 5 eguneko bidaia baten zozketan sartuko dira.\n2- Sarian bi pertsonentzat New Yorkera hegazkin txartelak eta 4 gauetako hotela sartzen dira (egonaldia); aireportura joan-etorria, berriz, saridunak bere kabuz egin beharko du.\n3- Bidaia hau 2018ko otsailean burutu beharko da.\n5- Zozketa ekainaren 16ean egingo da, 13:15tan, Tolosa&Co-ren egoitzan, zehazki, Rural Kutxatik pasatzen dizkiguten data horietako erosketen artetik, sariduna atereaz. Gainera, notario aurrean egingo dugu eta publikoa izango da.\nMenura itzuli >


Maurice Plantier - Wikipedia, entziklopedia askea.\nErakutsi/ezkutatu Biografia zertzeladak azpiatal\n1978ko apirilaren 3a - 1981eko maiatzaren 22a - Henri Prat (en) →\nBarrutia: Pyrénées-Atlantiques' 2nd constituency (en)\n1968ko uztailaren 11 - 1973ko apirilaren 1a\n← Guy Ébrard\n← Georges Molinatti (en)\nBarrutia: Kamerun Frantsesa\nBiarritz, 1921eko urtarrilaren 29a\nParis, 2006ko urtarrilaren 25a (84 urte)\nMaurice Plantier (Biarritz, 1921eko urtarrilaren 29a - Paris, 2006ko urtarrilaren 25a) politikari lapurtarra izan zen. Bizitza gehienbat beste leku batzuetan, bereziki Bearnon garatu zuen.\nBiografia zertzeladak[aldatu | aldatu iturburu kodea]\nBere aita Orthezen medikua zen. Ikasketez bera ere Medikuntzan ikasi zuen Bordelen; Bigarren Mundu Gerraren ostean amaitu zituen, tartean borrokan oso inplikatuta ibili zelako.\n1940ko urritik nazien kontrako Erresistentzian parte hartu zuen, hasieran Alliance eta Allyre Buckmaster sareetan. 1941eko maiatzean atxilotu zuten baina ihes egitea lortu zuen eta informazioa pasatzen zuen sare batean segitu zuen lanean. 1944ko uztailean corps franc Pommiès delakoan sartu zen eta bi hilabete geroago mina bat lehertu zenean bere ezkerreko hanka galdu zuen.\n1951tik mediku aritu zen Kamerunen, Ayos, Jaunde eta Doualan. 1958an Artixera (Bearno, Okzitania) joan zen mediku lanetan bere aita ordezkatzera.\nErresistentzian aritzeagatik Ohorezko Legioa eta "Erresistentziaren Domina" lortu zituen. Goi mailako politika karguak 1981ean utzi zituenean Association nationale des Médaillés de la Résistance française eta Fondation de la Résistance elkarteetan aritzeari ekin zion.\nHorregatik guztiagatik 2003ko urriaren 15ean Jacques Chirac Frantziako presidenteak Meritu Nazionalaren Ordenaren Gurutze Handia eman zion.\nPolitikan[aldatu | aldatu iturburu kodea]\nJoera politiko gaullistakoa zen. 1947an Bordelen de Gaullek sortutako RPF alderdian sartu zen\n1956-1958: Kamerundik RGR et Centre républicain alderdiko diputatua Parlamentuan. Kamerunen bertako Lurralde Biltzarreko kide ere izan zen; bere jarrera oso kolonialista eta lur afrikar hauek Frantziaren menpean segitzearen aldekoa zen.\n1973-1978: Pirinio Atlantikoetatik UDR alderdiko diputatua.\n1978ko apirilaren 3tik 1981eko maiatzaren 13ra Anciens Combattants edo "Antzineko Borrokalarien" ardura zuen estatu-idazkaria Raymond Barreren gobernuan.\n1961-1979: Artix et Pays de Soubestre (Bearno) kantonamenduko kontseilari orokorra UDR eta RPR siglen pean.\n1960-1989: kantonamendu honetan dagoen Artixko auzapeza UDR eta RPR siglen pean.\n↑ Okzitaniera arautuan Plantièr; Miquèu Groscaudek Dictionnaire étymologique des noms de famille gascons-en (Radio País, 1992, Paue) plantièr hitzak "mintegi, landaretegi" esan nahi duela azaltzen du.\n↑ 1946 eta 1951 artean egon zen hauteskunde-koalizioa; kiderik ezagunena François Mitterrand izan zen.\n↑ Egin zuen proposamen bakarrenetakoa NBEren tutoretzaren kontrakoa izan zen.\n↑ Alderdi gaullistak 1971n hartu zuen izena; 1976an RPR bihurtua.\n↑ Kargu hau "behe mailako ministro" gisa defini daiteke.\n(Frantsesez) Plantier aipatua eta laguntzat joa Jacques Chiracen mintzaldi batean.\n(Frantsesez) Bere biografia Frantziako Biltzar Nazionaleko webgunean.\nISNI: 0000 0000 0087 3750\nBNF: 140568085 (data)\nOrriaren azken aldaketa: 25 martxoa 2021, 11:11.


La Salle | British Council\nLa Salle Ikastetxea Madariaga Hiribidea 67 48014 Bilbao Vizcaya\nIngelesa ikasteko modu eraginkorra eta erosoa: Horixe da eskaintzen dugun La Salle ikastetxean. Lau urteko haurretatik hasita zure beharretara egokituko den ikastaroa eskaini ahal dizugu.\nIngelesesko klaseak baino askoz gehiago - English Extra\nBritish Council Bilbaoren eskaintza ohiko eskola egutegitik harago doa: gabonetan, aste santuan eta udan ere ikastaroak eskaintzen ditugu. Horiei esker, zure seme-alabek kirol, sukaldaritza, arte edota teknologia jardueren bidez ingelesa ikasten jarrai dezakete.\nBilbon ingelesa testuinguru lasai batean praktikatzearen aldeko apustua egiten dugu eta, horretarako, kulturaren inguruko hitzaldiak, aste tematikoak, guraso eta seme-alabentzako arte lehiaketak edota gure irakurketa erronka bezalako jarduerak antolatzen ditugu.\nGehiago ikasi nahi? Gainera, irakasleekin hitz egin ahal izango duzu zure seme-alabaren ikaskuntza garapenaren inguruko balorazioa egiteko.\nAldi berean, ingelesaren ezagutza ere sustatzen dugu gure zentroetatik kanpo. Interesatuek doako ipuin kontalari saioak edo Let’s go to the movies programa bezalako jarduerez gozatzeko aukera dute. Azken hau, Guggenheim Museoari esker garatzen den ekimena da eta bertan, film eta dokumental desberdinak ikusteko eta horien inguruan eztabaidatzeko aukera dago.\nIkastaroak ikasle gazteentzat\nGure ikastaroak ikasturte osoan zehar irakasten dira.\nEarly Years (4-5 urte) 2020 Iraila - 2021 Ekaina\nPrimary (6-11 urte) 2020 Iraila - 2021 Ekaina\nIkastaroen datak, tokiak eta prezioak hemen.\n* Beherapenak eskaintzen dira zenbait ikastaroetan. Arren, jo 'Nola ordaindu' atalera honen inguruko argibide gehiagorako.\nUda ikastaroak ikasle gazteentzat\nSummer Plus udako hiri-kanpamentuak ingelesez Ekaina eta Uztaila 2021\nCambridge azterketak prestatzeko haurrentzako uda ikastaroak Ekaina eta Uztaila 2021\nHarremanetan jartzeko eta kokatzeko datuak\nBEZEROEN HARRETA ZERBITZUAK BILBOKO EGOITZAN AURKITZEN DIRA.\nBILBOKO EGOITZAN BEZEROEN HARREMANETARAKO ORDUTEGIAK (URRITIK EKAINERA)\nAstelehenetik ostiralera 10:00 - 20:00\nLarunbata 09:00 - 14:00\nBezeroen arretarako ordutegia ekainaren 14tik abuztuaren 3ra bitartean:\nAstelehenetik ostiralera 10:00-15:00\nZentroa itxita izango da abuztuaren 4tik 25era bitartean.\nGarraiobide publikoa: Metroa (Deustoko geltokia)\nDatak eta nola ordaindu\nIkastaroaren datak (2019/20)\nYoung Learners (4 - 12 years)\n1. Hiruhilekoa: Irailak 27 - Abenduak 21 2019\n2. Hiruhilekoa: Urtarrilak 9 - Apirilak 4 2020\n3. Hiruhilekoa: Apirilak 20 - Ekainak 12 2020\nIkastaroen informazioa, datak eta prezioak hemen\n2019-2020.ko egutegia hemen\nErretserbak: 50€ deskontatuko dira ikastaroaren azken preziotik.\nYoung Learners: ikastaro osoa ordain daiteke aurretik edo bi (iraila eta urtarrilean) edo sei epetan (abuztutik urtarrila bitartean).\nUda ikastaroak: Kopuru osoa ordaindu behar da ikastaroa hasi baino lehen.\nOrdaindu ahal duzu:\nBanku helbideratzea (Young Learners urte osorako bakarrik)\nBritish Councilaren izenean luzatutako txekea\nHonako deskontuak eskura ditzakezu ikastaro batean matrikulatzen zarenean:\n% 5ko deskontua familia bereko hiru kide epe berean ikasten ari direnean.


Ez dituzu txakurraren gorotzak jasotzen? Hona hemen isunak | Consumer\nEz dituzu txakurraren gorotzak jasotzen? Hona hemen isunak\nKaleko kanaleko gorozkiak ez kentzeagatiko zigorrak aldatu egiten dira hiriaren arabera, baina 3.000 euroraino irits daitezke.\nTxakur-gorozkiak bide publikotik ez kentzeak osasunerako eta ingurumenerako arriskuak dakartza, baita istripu arriskutsuak ere, esaterako oinezkoak erortzea. Baina, gainera, kaleko txakurren gorotzak ez jasotzea 3.000 eurorainoko isunak dira Espainian. Erreportaje honetan, zigor horiei buruzko informazio gehiago ematen da.\nTxakurraren gorotzak ez jasotzeagatik isunak\nTxakurra edukitzeak erantzukizun asko dakartza, eta horietako bat da animaliak jartzen dituen gorpuzkiak garbi edukitzea. Kaleko gorotzak ez kentzeak isuna dakar, gainera.\nBide publikoko kanaleko gorozkiak ez jasotzeagatik zigorrak batuko dituen legerik ez dagoenez, udal arautegietara jo behar da, isuna zenbatekoa den jakiteko kalea zikintzen eta zikintzen.\nTxakurraren kaka ez jasotzeagatik isunak\nTxakurraren gorotzak ez kentzeagatiko zigorra aldatu egiten da hiriaren arabera. Eta aldeak handiak dira batzuetan.\nMadrilen, Espazio Publikoak Garbitzeko eta Hondakinak Kudeatzeko Ordenantzak 751 eta 1.500 euro arteko zigorrak ezartzen ditu txakurren gorozkiak uzteagatik. Baina, kontuz! : araua behin eta berriz errepikatzen bada, isunak handiagoak dira.\nBarakaldon (Bizkaia) 3.000 eurorainoko zehapena dago, eta Bilbon, Madrilen bezala, 1.500 euroraino.\nBeste hiri batzuk dezente permisiboagoak dira: Alacanten 200 euro inguru dabiltza, eta Alcobendasen (Madril) 60 euro.\nGorozkiak jaso, jabearen erantzukizuna\nTxakurrak ezin ditu bere gorotzak jaso; beraz, jabearen ardura da gizabidezko jokaera izatea eta poltsa bat eramatea kalean ez uzteko.\nBide publikoan bertan behera utzitako gorozkiek istripuak eragin ditzakete, gaixotasunen eta infekzioen osasunerako gune izateaz gain. Zapatetan eta autoen gurpiletan bidaiatzen dute, eta etxeetara iristen dira; beraz, bakterio-zentro bat dira, pertsonen eta animalien osasuna mehatxatzen dutenak.\nHirietan, poltsak egiteko poltsak jarri dira, edukiontziko kakak biltzeko. Guztion onerako erabili behar da.\nTxakurraren gorozkiak ez jasotzeagatik isunak nahikoa direla uste duzu? Zer neurri proposatzen ditu hiriak zikintzen dituen arazoa saihesteko? Proposamenak iruzkinak atalean egin ditzakezu. Eskerrik asko!\nanimaliak maskotak multas-eu perros-eu txakur-kaka txakurren gorotzak zigorrak


Urte amaierarako bukatuko dira Seroretxeko lanak | El Diario Vasco\nTolosa GoierriUrte amaierarako bukatuko dira Seroretxeko lanak\nUrte amaierarako bukatuko dira Seroretxeko lanak\nTabernaren sukaldea lehen barra eta jangela zeuden tokian jarriko da. / ARGAZKIAK YARZA\nYARZA ALTZO. Sábado, 28 octubre 2017, 10:50\nMartxan daude Altzoko herriko taberna, turismo bulego eta interpretazio zentroa izango denaren lanak. Duela astebete hasi ziren eta abenduaren erdialderako ia amaituta egongo dira. Oraingoz lehen taberna zegoen zatia bakarrik berrituko da, nahiz eta gainerako lanak egiteko prest utziko den eraikina. Proiektuaren nondik norakoak datozen asteetan aurkeztuko zaie herritarrei herri batzar batean.\nLantzen ari diren proiektuaren arabera, lehen solairu horretan joango da taberna, baita turismo bulegoa eta interpretazio zentroa. Gunearen banaketa aldatuko den arren, oraingoz lehengo jantokia bere horretan geratuko da, baita komunak ere, hurrengo fase batean egiteko. Goiko solairuak ere guztiz hustuko dira eta etorkizunerako prest utziko dira.\nLehen fase honek 270.000 euroko aurrekontua du. Horietatik 200.000 Gipuzkoako Foru Aldundiak jarriko ditu eta Udalak gainerakoa. Eraberritze lanetara 162.000 euro bideratuko dira, interpretazio zentroa egokitzeko 18.000 euro inguru izango dira eta Altzoren inguruko ikus-entzunekoa prestatzeko 20.000 euro bideratuko dira. Lanak Otegi eraikuntzak enpresa egiten ari da. Udalak 204.000 eurotan erosi zuen Seroretxe eraikina joan zen urtean. Abenduaren erdialderako lanak bukatzea aurreikusita dago, ondoren barruko muntaketa lanak egingo dira, eta 2018 urte hasieran irekitzea espero dute.\nTaberna eta turismo bulegoaren ardura lehiaketa bidez esleitzea aurreikusten du udalak eta jada horretan lanean dirau. «Taberna hartzen duenak formazioa jasoko du informazio hori guztia eman dezan», azaltzen du Joseba Elduaien alkateak. Etorkizunean eraikinaren atzeko aldean jangela eta komun berriak egitea aurreikusita dago, baita terraza bat ere elizaren atariarekin elkartuko dena. Izan ere, altzealde horrek hegoaldera ematen du eta plaza leku haizetsua bada ere, atzeko aldea babestuago dago eta eguzkitsuagoa da. Honela, herriko tabernak jatetxe zerbitzua ere eskaini ahal izango du.\nGainera, interpretazio zentrorako materiala biltzen eta prestatzen hasi dira Migel Joakin Eleizegiren ingurukoa bereziki: David Azurzak eta Koldo Izagirrek egindako haurrentzako operako txotxongiloren bat, Handia filmeko materialen bat, beste gauza batzuen artean. Herriaren inguruko ikus-entzunekoa ere prestatzen ari dira Koldo Izagirre eta Eli Zapirain.


Covid-19 koronabirusa: positiboak Euskadin, 2021eko irailaren 21ean\nTxertoaren hirugarren dosiak egoitzetan. Argazkia: EFE.\nPandemiaren bilakaerak hobera egiten jarraitzen du Euskadin. Covid-19aren positibo berriak apur bat igo diren arren (69tik 119ra), positibotasuna % 2tik behera dago oraindik.\n100.000 biztanleko 14 eguneko intzidentzia-tasa metatuak behera egiten jarraitzen du, eta 115 kasukoa da. Halaber, 114 gaixo daude gela arruntetan, 50 pertsona zainketa intentsiboetako unitateetan, eta birusaren birsorkuntza-tasa 0,80ra jaitsi da.\nEusko Jaurlaritzako Osasun Sailak emandako azken datuen arabera, joan den astelehenean 6.723 proba diagnostiko egin zituzten, igandean baino gehiago, eta 119 kutsatu berri atzeman zituzten, aurreko egunean baino 50 gehiago. Horrela, positiboen tasa % 1,7tik % 1,8ra igo da.\nDatuak lurraldez lurralde aztertuta, 57 positibo berri atzeman dituzte Bizkaian (igandean baino 24 gehiago), 45 Gipuzkoan (aurreko egunean baino 19 gehiago), eta 11 Araban (aurreko egunean baino hiru gehiago). Horiez gain, Euskal Autonomia Erkidegotik kanpo bizi diren sei pertsona kutsatu dira, aurreko egunean baino bi gehiago.\n100.000 biztanleko 14 eguneko kasu positiboen tasa metatua bost puntu baino gehiago jaitsi da azken egunean eta 115,79 kasukoa da (121,56 kasu ziren igandean).\nAraba da 100 kasutik beherako intzidentzia duen lurralde bakarra, 94,1 kasurekin, baina Bizkaia eta Gipuzkoa muga horretara hurbiltzen ari dira, 116,5 eta 118,5 kasurekin, hurrenez hurren.\nPandemiaren bilakaerak hobera egiten jarraituko du; izan ere, birsorkuntza-tasak (gaixo batek zenbat pertsona kutsa ditzakeen adierazten du) behera egiten jarraitzen du.\nHorrela, R0 indizea 0,84tik 0,80ra jaitsi da 24 orduan, hilabete osoko jaitsierarik handiena. Adierazle hori 0,75ekoa da Gipuzkoan, 0,79koa Araban eta 0,83koa Bizkaian.\nBestalde, intzidentzia-tasen arrazoia (egungo 14 egunetan metatutako intzidentzia-tasa duela astebetekoarekin alderatzen du) 0,70 da (0,71 zen igandean).\nPandemiaren bilakaera on hori ospitaleko presioan ere islatzen da. 16 pertsona ospitaleratu dituzte koronabirusarekin astelehenean, aurreko egunean baino bat gehiago, baina pertsona gutxiago daude ospitaleratuta gela arruntetan, 114 (aurreko egunean baino hamar gutxiago).\nGainera, zainketa intentsiboetako unitateetan (ZIU) 50 gaixo daude, aurreko egunean baino bi gutxiago.\n5.000 biztanletik gorako zortzi udalerri daude transmisioko gune berdean, bezperan baino bat gehiago. Araban, Laudio; Bizkaian, Elorrio, Galdakao eta Ortuella; eta Gipuzkoan, Deba, Legazpi eta Lezo.\nDonostia inguru horretara hurbiltzen ari da, 100.000 biztanleko 77,8 kasu erregistratu baititu.\nGainera, herri bakarra dago eremu gorrian, Lekeitio, eta 400 kasu baino gehiago ditu gainera, egoera horretatik atera baita Mutriku.\nPertsona bat hil da Gasteizen\nGasteizko Txagorritxu egoitzako erabiltzaile bat hil da ospitalean zegoela. Gainera, Arabako egoitzetan hiru erabiltzaile daude kutsatuta: bat Txagorritxu zentroan eta bi Jesus Guridi egoitza pribatuan.\nRamiro Gonzalez Arabako ahaldun nagusiak azaldu duenez, hildakoak hainbat patologia zituen aurretik, ospitaleratuta zegoen eta txertoa jaso zuen.


Gas- eta argi-tarifa finkoak | Consumer\nTarifa lauen arrazoi nagusia da aldez aurretik jakin daitekeela hilero zenbat ordainduko den, ezustekorik gabe\nArgia eta gas naturala kontsumitzeko tarifa finkoak, neurri batean, azken urteotan hornidura horiek egiten ari diren igoera konpon dezake. Hurrengo lerroetan adierazten denez, bere bertute nagusia da hilero zer ordainduko den jakitea, neguan asko kontsumitzeagatik edo aparatu elektriko gehiago erabiltzeagatik (berogailuak, sukaldeak, etab.). Hala ere, ondoren azaltzen den bezala, badira aurrezteko beste modu batzuk etxeko konpainiek eta ibilgailu elektrikoek merkaturatzen dituzten tarifetan.\nTarifa finkoa argi-igoerak eta gasa moteltzeko\nBezeroek hainbat eremutan aurreztu dezakete tarifa lauen bidez. Telefonia finkoko eta mugikorreko zerbitzuetan kontrata daitezke, Burtsan jarduteko… nahiz eta oraindik etxeko beste zerbitzu batzuetan ez egon. Baina, duela gutxi, argi eta gas naturalaren zerbitzuen erabiltzaileek ere ordain dezakete ordainketa-formula hori, Gas Natural enpresak erabaki baitu produktu hori bezeroen artean merkaturatzea. Argia eta gasa kontsumitzeko tarifa laua da, eta, neurri batean, azken urteotan hornidura horiek egiten ari diren prezio-igoerari irtenbidea eman diezaioke.\nArgi- eta gas-tarifa laua kontratatzea oso onuragarria da energia asko kontsumitzen duten etxeetarako\nAukera hori oso ona da kontsumoa oso handia denean; izan ere, bitarteko horren bidez jakin daiteke hilero zer ordainduko den, ezustekorik gabe. Bigarren egoitzetan, berriz, kontsumoa nabarmen jaisten denean, ez da errentagarria fakturazio-eredu hori aplikatzea, benetan kontsumitzen dena baino gehiago ordainduko baita.\nOraingoz, ekimen berri hau gas-konpainiaren eskaintzara mugatzen da, baina ez du esan nahi gainerako enpresa lehiakideek bi energien ordainagiria merkatzeko irtenbide zehatzik ez dutenik. Tarifa batzuk ere sartzen dituzte helburu bera lortzeko: hilabete bakoitzaren amaieran gutxiago ordaintzea hornikuntzagatik. Gainera, ordu-tarteen arabera tarifatzea sustatzen da, eta horietako batzuek fakturen beherapen handiak onartzen dituzte.\nPremia bakoitzerako tarifa\nGas Naturalaren tarifa finkoak bost modalitate eskaintzen ditu bezeroen energia-kontsumoaren beharren arabera hautatzeko: mikro, mini, ertain, maxi eta estra. 19 eta 108 euro bitarteko prezioan kontrata daitezke (gas-kontratuetarako), eta 26 eta 92 euro artean, argirako. Hala ere, modalitate bakoitzeko muga gaindituz gero, produktuaren titularrari zigorra kobratuko zaio. Hori dela eta, konpainia arduratuko da kontsumoa gainditu aurretik jakinarazteaz, erabiltzaileak modalitatez alda dezan kosturik eta zigorrik gabe.\nProduktu hau etxerako kontratatzeak beste abantaila batzuk ere baditu, eta horien titularrek erabil ditzakete energia hori erabiltzearen gastuak jasotzeko. Agresiboenetakoa da hautatutako hileko kuotaren% 50eko hobaria izatea, nahiz eta eskaintza hori promozio-aldi baterako bakarrik den, eta gas naturalaren tarifa lauari bakarrik aplika dakioke.\nZerbitzu honek ematen duen beste prestazio bat tarifa urtean behin aldatzea da, doan, kontratatua eskatzaileen benetako kontsumora egokitzen ez bada. Gainera, berritzeko hobaria jasotzen du: kontratatutako tarifaren benetako kontsumoa gainditzen ez bada, hurrengo urteko lehen kuota doan izango da.\nArgiaren ordainagiria arintzeko eta familiak hilabete bukaerara iristen laguntzeko, beste diseinu batzuk garatu dira, tarifa lauak izan gabe, erabiltzaileek oso harrera ona izango dutenak.\nEguneko eta gaueko energia Iberdrolak 10 kilowatt-eko edo gutxiagoko ordu-diskriminazioa eta potentzia kontratatua duten etxeetarako merkaturatzen duen elektrizitate-eskaintza da. Zenbait prezio ezartzen ditu elektrizitatea kontsumitzen den egunaren arabera, puntako denboraldian eta aldi sakonean bereizita.\nPuntako aldia: ordutegi honetan ez da komeni energia asko kontsumitzen duten aparailuak erabiltzea: garbigailuak, plantxak, berogailuak, etab.\nHarana: egokiagoa da garbigailuak jartzeko, lisatzeko, etxea berotzeko, etab., elektrizitatearen prezioa merkeagoa baita.\nEndesak asmatu duen proposamena bezero berriak erakartzea da. Haientzat, elektrizitate-eskaintzak erabiltzen dira, adibidez, Creciente Creciente. 10 kilowattetik gorako potentzietarako da, eta 2015eko otsailaren 28ra arte egindako kontsumoan% 20ko deskontua aplikatzen du. Data horretatik aurrera,% 25 hazi da.\nIbilgailu elektrikoa kargatzeko\nTarifa elektriko berrien abantailak ez dira etxera bakarrik iristen, eguneroko bizitzako beste eremu batzuetara ere hedatzen dira, adibidez, ibilgailu elektrikoetara.\nEkimen horietako bat Iberdrolak egin du Super Valle tarifarekin, eta horren helburua da onuradunek preziorik merkeagoak izatea. Ordu-bereizketa eta potentzia kontratatua 10 kilowattekoa edo txikiagoa duten eta ibilgailu elektrikoa kargatu behar duten etxeetarako plana da. Elektrizitatearen kostua aldatu egiten da kontsumoa egiten den egunaren arabera, eta hiru zenbateko ezartzen ditu kargatze-aldi bakoitzerako: punta, laua eta Super Valle.\nPunta: hamar ordu hartzen ditu, eta ez da komeni energia asko kontsumitzen duten aparailuak erabiltzea\nLaua: zortzi ordu.\nSuper Valle: sei ordura murrizten da, 01:00etatik 07:00etara. Ibilgailu elektrikoak preziorik onenean kargatzeko egokiena da.\naurrezki bezeroak gas-eu luz-eu merke tarifa finko


Honen bidez jendaurrean jartzen da honako zergaren zergadunen errolda:\n2020 urteko JARDUERA EKONOMIKOEN GAINEKO ZERGA (zenbatekoa: 283.271,81 euro). Likidazio hau 2020ko azaroaren 27ko 223 zenbakidun ebazpenaren bidez onetsi zen (AJAren 41,18 artikuluan xedatutakoa betez).\nOrdaintzeko borondatezko epea: 2020ko azaroaren 27tik 2021eko urtarrilaren 18ra arte.\nOrdaintzeko modua: Helbideratutako erreziboak kontuan kargatuko dira 2020ko abenduaren 16an eta helbideratu gabekoak udaleko banku-kontuetan transferentzia eginez edo www.olazti.com web orriaren bidez ordain daitezke. Dirusarrera egiteko ezarritako epea igarotzen bada ordainketa egin gabe, prozedura exekutiboa ireki eta Tributuei buruzko 13/2000 Foru Lege Orokorreko 117. artikuluan ezarritako errekarguak gehituko zaizkio.\nOlaztin, 2020ko azaroaren 24an.\nUnai Ruiz Larraza\n← ALKATEORDEEN IZENDAPENA\nCOVID19REN PREBENTZIOA-NEURRI BEREZIAK NAFARROAKO FORU ERKIDEGOARENTZAT-ALARMA EGOERA →


« San Nikolas Liburutegiko DVD helduberriak\nGure irtenberriak (urria) »\nKolonbiari buruzko jardunaldiak\nUrriaren 17ik 29ra Kolonbiari buruzko jardunaldiak izango dira Getxon. Ekimen hori Eusko Jaurlaritzako Liburutegi Zerbitzuaren “Liburutegiak, topaleku” programa barnean dago eta honako hauek ditu helburu nagusiak: hainbat udalerritan presentzia handia duten immigrante kolektiboen kultura zabaltzea eta azken hauei zenbait euskal udalerrietako liburutegi zerbitzuak ezagutzera ematea. Aurreko urteetan Bolibia eta Filipinak izan ziren jardunaldien ardatza eta aurten kultura kolonbiarra izango da erabateko protagonista. Getxoko udal liburutegien eta Immigrazio Arloaren eskutik hainbat jarduera izango dira jardunaldietan.\nHamahiru egunetan zehar, tailerrak, zine-forum saioak, erakusketa, hitzaldia, ipuin kontaketak eta dantzak izango dira, besteak beste. Jarduera horiek guztiak zenbait kolektibok bultzatuta daude, esaterako, Kolektiba Colombia, Justicia por Colombia Elkartea, Emigrad@s sin Fronteras, AHISLAMA eta ASOCOLVAS (Euskadiko Kolonbiarren Elkartea).\nAurtengo programa datorren astelehenean, urriak 17, hasiko da, “Amazonia: Tradizioa eta modernitatea” erakusketaren eskutik. Horren bidez jendea sentsibilizatu nahi dute antolatzaileek Amazonasen eskualdeko errealitatearen inguruan. Argazkiak eta Brasilen eta Kolonbiaren arteko mugan bizi den Ticuna herri indigenak eginiko eskulanak egongo dira ikusgai. Astelehenean ere “Volver a nacer” dokumentala proiektatuko da. Unión Patrióticaren historia aztertzen du filmak. Kolonbiako gobernuak eta FARC-ek 1984. urteko su-etena adostu ondoren agertu zen talde hori, gatazkari irtenbide baketsua emateko asmotan. Proiekzioa amaitu eta gero, foruma hasiko da ikusleak filmaren gaiaz mintza daitezen.\nAsteazkenean, urriak 19, Iván Forero soziologo eta historialaria “Los desafíos para el desarrollo y la paz: Relaciones bilaterales España-Colombia” hitzaldia emango du. Horretan, Espainiaren eta Kolonbiaren arteko harremanen bilakaera historikoa aztertuko du, XV. mendean hasita egungo globalizazio testuinguru berrira arte.\nUrriaren 26an, asteazkenean, zine-forumaren beste saio bat izango da. Horretan, “Los colores de la montaña” eskainiko da. Filmean, Kolonbiaren barneko konfliktoa gerturatzen zaio ikusleari, ume batzuen adiskidetasun istorioaz baliatuta. Biharamunean, 27an, haurrentzako ipuin kontaketa izango da Nelson Calderón kontalariaren eskutik: “Cuentos con sabor a guayaba”, hain zuzen ere. Horretan, gehienetan animaliak protagonista dituzten Kolonbiako eta Amerikako herri kontakizun laburrak izango dira nagusi.\n28an, ostiralean, Kolonbiako mito eta kondairen tailerra izango da, María del Rosario Vásquez Sepúlvedaren eskutik, familia osoarentzat. Tailerrean herri irudimenetik sortutako istorio eta pertsonaiak aztertuko dira. Azkenik, urriaren 29an Jardunaldiek agur esango dute bi ekitaldirekin: batetik, helduentzako Kolonbiako gastronomia tailerrean eta, bestetik, Maguaré dantza taldeak eskainiko duen tradiziozko dantza ikuskizunean. Aipatutako jarduerez gain, eta Jardunaldiak direla eta, udal liburutegiek gida bat argitaratuko dute Kolonbiako egileak eta Kolonbiaren inguruko liburuak, filmeak eta diskoak biltzen dituena. Material hori guztia Villamonteko liburutegian eska daiteke maileguan hilabete osoan zehar. (Egin klik irudian egitaraua ikusteko)\nJardunaldiak, Kolonbia, Liburutegiak topaleku, Munduko paisaiak\nPrint article This entry was posted by Anabel on 14 October 2011 at 10:55, and is filed under Berriak, Ekintzak. Follow any responses to this post through RSS 2.0. You can leave a response or trackback from your own site. Related Posts Comments (1) #1 written by Anabel about 1 year ago Reply\nMagreb-i buruzko jardunaldiak\nAfrikako iparraldean kokatuta, Mediterraneoko hegoaldeko itsasertzaren eta basamortuaren artean, Magrebeko sozietateek kultura-oinordetza handia eta askotarikoa batu dute, Aljeria, Libia, Maroko, Mauritania, Mendebaldeko Sahara eta Tunisiatik hedatzen dena. Getxoko udal liburutegiek, “Munduko Paisaiak” programaren barruan, aniztasun sozial eta kultural hori gure herrikideei helarazi nahi diogu. Horretarako, irakurketa gida bat egin dugu eta jardunaldi hauek antolatu ditugu,


Bidaiatzearekin obsesionaturik? Ingurugiroa suntsitzen ari zara — Gaztezulo\nBidaiatzearekin obsesionaturik? Ingurugiroa suntsitzen ari zara\nBidaiatzearekin obsesionaturik? Ingurugiroa suntsitzen ari zara Turismoak CO2 emisioen %10 eragiten du, eta sekulako kaltea sortzen du; kontuan hartu udako oporrak antolatu aurretik! https://www.gaztezulo.eus/albisteak/bidaiatzearekin-obsesionaturik-ingurugiroa-suntsitzen-ari-zara https://www.gaztezulo.eus/albisteak/bidaiatzearekin-obsesionaturik-ingurugiroa-suntsitzen-ari-zara/@@download/image/19tourism-articleLarge.jpg\nTurismoak CO2 emisioen %10 eragiten du, eta sekulako kaltea sortzen du; kontuan hartu udako oporrak antolatu aurretik!\nBidaiatzea, guztiaren gainetik. Hori da egun asko eta askoren helburu nagusia. Arazoak ditugunean, nekaturik gaudenean edo gainezka egiten dugunean, edo soilik asperduragatik. Bidaiatzeak salbatuko gaituen ideiarekin bizi gara. Eta bai, bidaiatzean onura asko ekarri ditzake, baina baita kalte ugari ere. Ba ote dakigu zer gertatzen zaion munduari bidaiatzen dugun bakoitzean?\nBidaiatzeko modu asko daude, baina azken urteetan izugarri merketu da munduko edozein lekutara joateko kostua. Low-cost hegaldiek, urte osoko eskaintzek, eta sare sozialetan etengabe zabaltzen diren argazki ikusgarriek erabat aldatu dituzte bidaiatzeko moduak; turismo masiboaren aroan bizi gara, eta horrek sekulako eragina du ingurugiroan.\nEgun, airera botatzen den CO2 guztiaren %10 turismoak eragiten du, eta ez hori bakarrik: garrantzitsuena selfiea ateratzea eta postureoa denez, suntsipen ekologikoaz ohartarazten diguten mezuei entzungor egiten diegu. Ondorioa? Thailandia edota Filipinak bezalako herrialdeetako txoko ederrenak itxi behar izan dituzte, turismoak irentsi ez ditzan. Gogoratzen Leonardo DiCaprioren The Beach filmeko Maya Bay hondartza magikoa? Dagoeneko inork ezin du zapaldu, eta desagertzeko zorian dago.\nMay Bay: espero duguna...\n... eta errealitatea.\nOrduan, bidaiatzeari utzi behar diogu? Ez du zertan; baina gure bidaiak eragingo dituen aldaketen inguruan kontziente izan behar dugu. Beharbada masifikatuak dauden lekuak aukeratu beharrean modu xumeagoan bidaiatzen hasi behar dugu, ahalik eta eragin txikiena eginez, hegazkin gutxiago hartuz, gertuko lekuak ezagutuz, eta babestutako paisaiak errespetatuz. Eta zu, nora joango zara aurten?